15. Euskadiko Segurtasun Publikoko Plan Nagusita 2020 - Eusko Jaurlaritza - Euskadi.eus\nPlan hau ikuspegi integral batekin sortu da. Bertan biltzen da Segurtasun Sailak koordinatutako lana, segurtasuneko zeharkako politikak antolatzen dituena lerrokatuta, koordinatuta eta lehentasunak ezarrita. Planak EAErako segurtasun publiko integraleko paradigma berri bat proposatzen du. Ildo horretatik, ulertu behar da segurtasuna ez dela lortzen administrazio-arloko ahalegin bakanekin; aitzitik, euskal gizarte osoko esparru guztien benetako konpromisoa eskatzen du.\n2013-2016 tarteko ardatz estrategikoen xedea izango da segurtasun integralera bideratutako Segurtasun Publikoaren Sistemaren zerbitzu guztiak koordinatzeko sistema integral bat ezartzea, zerbitzu publikoaren esparruan sartzen diren jarduerak gauzatzeko. Plan estrategikoaren jarduera guztien helburu izango da herritarrei zerbitzu ematea, gizarte erantzukizuneko irizpideen arabera jardunez, eta ondasun zein baliabide publikoak kudeatuz, garapen iraunkorra sustatzeko eta, era berean, gure gizartearen interesa eta EAEko aurrerabidea bultzatzeko.\nSegurtasuna da, funtsean, plan estrategikoaren xede nagusia; horrekin baliozkotu eta lerrokatu beharko dute politika eta ardatz estrategiko guztiek, hartuko diren erabakiek eta gauzatuko diren jarduerek, eta jarraian azaltzen diren mekanismoak eta harremanak sustatu eta bultzatu beharko dira.\n- Euskal Poliziaren zerbitzuen (Ertzaintza eta Udaltzaingoa) arteko lankidetzarako eta koordinaziorako mekanismoak bultzatzea.\n- Udaltzaingoekiko harremanak bultzatzea, trafikoari, motordun ibilgailuen zirkulazioari eta bide-segurtasunari buruzko araudia betetzen den zaintzeko eta hori interpretatzeko lanean.\n- Larrialdiei aurre egiteko eta babes zibilerako euskal sistema osatzen duten gainerako administrazio publikoekiko koordinazioa bultzatzea.\n- Toki-erakundeekiko harremanak bultzatzea ikuskizun publiko eta aisialdi-jardueretako segurtasun-neurriak eta autobabesari buruzko - Euskal administrazioetako segurtasun publikoko zerbitzu guztiek jarraitu beharreko estandarrak ezartzea; datuak igortzeko eta gertakariak eta baliabideak kudeatzeko eta tratatzeko aukera eman behar dute, zenbait baliabideren denbora errealeko koordinazioa eraginkor egiteko.\n- Behar diren ikuskatze-bitartekoak erabiltzea segurtasun pribatua koordinatzeko eta integratzeko.\n- Estatuko Segurtasun Kidego eta Indarrekiko koordinazioa eta lankidetza sustatzea Segurtasun Batzordearen bidez.\n- Zirkulazioko istripuak prebenitzen laguntzea; horretarako, gidarientzako prestakuntza- eta informazio-jarduerak gauzatu behar dira, - Zirkulazio-arauak betetzen direla zaintzeko modu uniforme, jarraitu eta egoki bat bideratuko duten bitartekoak sortzen laguntzea.\n- Ahal den neurrian, istripuen arrazoiei, egoerei eta ondorioei buruzko informazio gehiago biltzen laguntzea, ikaskuntza egokiak atera ahal izateko, eta, horrela, berriz ez gertatzeko ahaleginak egiteko.\n- Trafiko-istripuetan biktima izan daitezkeenei kalitatezko laguntza mediko, psikologiko eta juridiko eraginkorra ematen zaiela zaintzea.\n- Informazioko eta komunikazioko sareak eta sistemak modu seguruan erabiltzen direla bermatzea.\n- Prebenitzeko eta ebazteko ereduak lantzeko tresnak eta mekanismoak sustatzea, edozein motatako arriskuak eta mehatxuak murrizte aldera.\n- Azpiegitura kritikotzat jotako erakundeetako kudeatzaileen eta segurtasuneko arduradunen arteko lankidetza eta koordinazioa sustatzea, horiek behar bezala funtzionatzen dutela bermatzeko, eta jarduera-planak ezartzea balizko arriskuak identifikatzeko, ebaluatzeko, prebenitzeko edo minimizatzeko.\n- Delitugintza antolatuaren kontra, haren modu guztietan (droga-trafikoa, gizaki-trafikoa, arma-trafikoa, kapitalak zuritzea, etab.), indarkeriazko muturreko erakundeen kontra eta sortzen ari diren izaera terroristako taldeen kontra borroka egiteko politika kriminal bat ezartzea.\n- Euskal gizartearen jakintza eta parte-hartzea lortzeko behar den prestakuntza sustatzea, prebentzio-kulturarako tresna gisa, balio eta ohitura horiek segurtasunarekin lotzeko.\n15/2012 Legeak, ekainaren 28koak, Euskadiko Segurtasun Publikoaren Sistema Antolatzekoak, haren I. kapituluko 5 m) artikuluan xedatzen du dagokion sailak landu behar duela EAEko Segurtasun Plan Orokorra, eta Jaurlaritzari aurkeztu behar diola onar dezan.\nX. legealdiko 2013-2016 Gobernu Programan adierazten da “EAEko Segurtasun Plan Orokor bat ezarriko dela, prebentzio-jarduera bultzatuko duena erantzun erreaktiboaren gainetik, herritarren segurtasuna eta ikerketa bultzatuko dituena, eta jarraipena eta ebaluazioa egiteko aukera emango duen kudeaketa-eredu bat zehaztuko duena”, “Euskal gizartearen zerbitzura egongo den segurtasun- eta Ertzaintza-eredu berri bati" dagokion jarduera-arloan, beste helburu batzuen artean, "prebentzioan oinarritutako polizia eraginkorragoa" lortzeko helburuari jarraiki.\nHona hemen, sail sustatzaileaz gainera, plana gauzatzeko prozesuan parte hartuko duten Jaurlaritzako beste arlo batzuk: merkataritza, turismoa, giza-eskubideak, hezkuntza-berrikuntza, justizia, lurralde-plangintza eta hirigintza eta ingurumena, osasuna, industria eta energia-segurtasuna, gizarte-zerbitzuak, garraioa eta garraio-azpiegitura.\nBereziki aipatu behar da Kanpo Ekintzarako Idazkaritza Nagusiaren jarduera-esparrua EAEtik kanpo harremanak sustatzeari dagokionez segurtasunaren esparruko ekimenetan nazioarteko parte-hartzea eta eragina izatearen inguruan.\nHonelako plan batek, aurreko atalean adierazitako eraginak lortuko baditu, eragile sozialen eta, oro har, herritarren ekarpenak behar ditu, nahitaez. Horregatik, planak, bai prestakuntza-prozesuan eta bai gauzatzeko aldian, herritarrek parte hartzeko bideak aurreikusten ditu; eta, hain zuzen ere, herritarren parte-hartzea da planeko ekimen garrantzitsuenetako bat.\n15/2012 Legearen, ekainaren 28koaren, Euskadiko Segurtasun Publikoaren Sistema Antolatzekoaren, 10. eta 11. artikuluek, segurtasun-arloko plangintzari buruzkoek, xedatzen dute administrazioak haren xedeak, estrategiak eta jarduera-ildoak zehaztu behar dituela, eta, horretarako, segurtasun-plan bat onartu behar duela Gobernu Kontseiluan bost urtez behin. Segurtasun publikoaren alorrean eskumena duen saileko sailburuak proposatuko du plan hori, Euskadiko Segurtasun Publikoaren Kontseiluaren aurretiazko txostena kontuan hartuta. Behin plana onartutakoan, Eusko Legebiltzarrari igorriko zaio; gainera, segurtasun publikoaren alorrean eskumena duen sailak planaren betetze-mailari buruzko informazioa emango dio Legebiltzarrari urtero.\n15/2012 Legea, ekainaren 28koa,Euskadiko Segurtasun Publikoaren Sistema Antolatzekoa, aplikatzeko araudia sortze aldera, Euskadiko Segurtasun Publikoaren Kontseilua sortuko dela aurreikusten da, eta bi lege-ekimen gauzatu beharko dira horretarako:\nEuskadiko Segurtasun Publikoaren Kontseiluaren antolaketa eta funtzionamendua ezartzen dituen dekretua. Kontseiluan, Euskal Autonomia Erkidegoko administrazioko zenbait esparruz (Segurtasuna, Lehendakaritza, Justizia, Hezkuntza, Lurralde Plangintza, etab.) gainera, parte hartuko dute, baita ere, Estatuko Administrazio Orokorreko ordezkariek, eta toki- eta foru-administrazioetakoek (8. artikulua - Euskadiko Segurtasun Publikoaren Kontseilua. 15/2012 Legea, ekainaren 28koa, Euskadiko Segurtasun Publikoaren Sistema Antolatzekoa).\nSegurtasuneko sailburuaren Agindua, Euskadiko Segurtasun Publikoaren Kontseiluko kideak izendatzen dituena.\nEAEko Diruzaintzak edukiko dituen aurrekontu-sarreren bilakaeraren mende egongo da aurrekontu-zuzkidura. Edonola ere, egoera hori guztiz zehaztutako geratuko da Gobernu Kontseiluak plana onartzen duenean.\nPlanak kontuan hartu beharko ditu segurtasunaren esparruan eragin dezaketen beste plan batzuk, eta horiekin koordinatuta jardun beharko du, bereziki, osasun-arloari eta ingurumen-arloari dagokienez.\nSail-arteko esparruan, plan estrategikoarekin lotutako eskumenak dituzten sailekin.\nToki-administrazioak: administrazio horien mendeko udaltzaingoetako polizia-zerbitzuekin koordinatzea.\nBabes Zibil eta Larrialdietako Zerbitzuak koordinatzea.\nAldundiak: Basozaintzako Zerbitzuak eta Suhiltzaileen eta Larrialdietako Zerbitzuak koordinatzea.\nErakunde publikoak eta pribatuak, industria- eta banaketa-sektorea, azpiegitura kritikotzat jotakoak, bai eta segurtasun pribatuko elkarteak eta enpresak ere.\nEstatuko Administrazio Orokorra: Estatuko Segurtasun Kidego eta Indarrekin koordinatzea. Larrialdietako eta Babes Zibileko eta Itsas Salbamenduko arduradunak.\nOinarrizko ildo estrategiko eta ekonomikoak markatzea 2013/01/01 2013/01/09 Amaituta\nOinarrizko ildo estrategiko eta ekonomikoei buruzko txostenak egitea 2013/01/10 2014/01/30 Amaituta\nPlana egitea 2013/01/10 2014/01/30 Amaituta\nPlanei buruzko txostenak egitea 2014/01/01 2014/01/31 Amaituta\nGobernu Kontseiluan plana onartzea 2014/02/01 2014/07/21 Amaituta\nPlanak berezitasun bat eransten dio betearazpenaren jarraipen- eta ebaluazio-prozesuari, prozesu hori ezinbestekoa baita edozein plangintza-prozesutan. Hain zuzen ere, behin plana onartutakoan, Eusko Legebiltzarrari igorriko zaio; gainera, segurtasun publikoaren alorrean eskumena duen sailak planaren betetze-mailari buruzko informazioa emango dio Legebiltzarrari urtero.\nPlanean bertan adieraziko da zer organok arduratu beharko duen jarraipen- eta ebaluazio-eginkizun horiez. Gainera, sail horrek, legebiltzar-konpromisoez gainera, planak haren jarduera-ardatz nagusien inguruan duen bilakaera ebaluatzeko jarduera etengabe bat ezarriko du. Horretarako, ebaluaziorako aldizkako mekanismoak erabiliko ditu, gutxienez honako bi une hauetan gauzatuko direnak:\n- Tarteko ebaluazioa. 2016. urtearen bukaera aldera.\n- Amaierako edo expost ebaluazioa. Plana bukatu ondoren, 2020an zehar.\nPlana gauzatzearekin honako eragin hauek lortzea espero da:\nHerritarren, eragile sozialen eta erakunde publiko zein pribatuen parte-hartzea sustatzea, bai eta administrazio guztiena ere, haien eskumenen esparruan, segurtasun-arazoei modu integralean erantzun ahal izateko.\nOrdena eta bake soziala bermatzea, herritarren ongizatea lortze aldera.\nBide segurtasuna ahal bezainbat sendotzea, eta mugikortasun iraunkorragoa eta seguruagoa lortzen laguntzea, errepideetan heriotza gutxiago egon daitezen eta istripu-arriskuak murrizteko.\nEsparru sozialari, kulturalari eta delinkuentzia esparruari dagokienez etengabe aldatzen den gizarte batek dakartzan erronka berriei erantzun ematea, horrek arriskuan jar baititzake herritarren ongizatea eta segurtasuna; horretarako, dauden baliabideak modu eraginkorrean optimizatzea.\nEbaluazioa (2014ko uztailetik 2015ko ekainera) PGSPE.pdf (PDF, 956.1 KB)\nEbaluazioa (2015eko uztailetik 2016ko ekainera) PGSPE.pdf (PDF, 647.68 KB)\nBitarteko ebaluazioa (2014ko uztailetik 2016ko abendura).pdf (PDF, 1.3 MB)\nEbaluazioa 2017 PGSPE.pdf (PDF, 2.03 MB)\nEbaluazioa 2018 PGSPE.pdf (PDF, 1.16 MB)\nEbaluazioa-2019-ESPP.pdf (PDF, 501.14 KB)\nEbaluazioa-2020-ESPP.pdf (PDF, 1.34 MB)


Zinexpress: “biharko gaureguna”\nKategoriak: Gazte Plana — Etiketak: gazteak, lehiaketa, parte hartzea, sormena, zinema, zinexpress — 27 azaroa 2015 08:27\nAlbistegi gaztea 18. Zb. Informazioa gazteontzat garrantzitsua autonomia eta emanzipatzioa garatzeko.\nKategoriak: Gazte Plana — Etiketak: albistegi gaztea, Gazte Plana, gazteak, Gazteria politikak, Informazioa — 26 azaroa 2015 07:55\nGazte Planak egiten duen albistegi gaztearen 18. zenbakiaren aurkibidea\nEnplegu azoka, Enpleogune 2015. Azaroaren 26 eta 27\nBigarren hezkuntzako ikastetxeetan Informatzaile Gazteen Sarea\nEGKren #GaztEztabaida. Abenduak 1, 12.00etan: gazte politiken gaineko hauteskunde eztabaida.\nGazte market, abenduaren 7an eta 8an, Jimmy Jazz aretoan\nduIN! Gida, gazteen arteko gatazkak era onean konpondu. Hartu gida hemen\nGazte Klik klak 2015ko lehiaketan irabazi duten gazteen argazki sorten eta bideoen erakusketa\nGazte talent 2015eko musika lehiaketaren finalistak eta kontzertuak Jimmy Jazz aretoan\nGazte Arte lehiaketaren lau irabazleekin batera sortze lantegi irekiak Montehermoso Kulturunean\nWORKSHOP Berria, Oreka taldearekin eta Gazte Faktoryarekin. Munichetik: Johnny, Kimbo eta Maxi\n“Sexu-Txalo-Muxu-Tiro-Pum!” Erakusketa Montehermoson\nGasteizko negua = elurra, ura eta izotza!! Anima zaitez probatzera neguko kirolak Kirol bidean programan\nAzoka Txikiaren Jaia, Iradier Arenan(2015/ 12/12): Jarduera Programa\nHIRETU HIRIA-HAZ TUYA LA CIUDAD 2015 ORDEZKARIAREN TOPAKETA\nKategoriak: Gazte Plana — Etiketak: Gazte Plana, gazteak, Gazteria politikak, hiretu hiria, parte hartzea — 25 azaroa 2015 07:36\nAzaroaren 24an, Hiretu Hirian programan parte hartzen duten ordezkariak bildu dira sesio batean, emaitzak partekatzeko. Hiretu Hiria Gazteria Zerbitzuko programa bat da eta bere helburua 14-18 urte bitarteko gazteen partehartzea bultzatzea da. Talde bakoitzak egoera bat aukeratzen du, aztertzen eta ekintzak proposatzen ditu.\nEdizio honetan zortzi ikasteetxetako (Adurza, Helios, Cip Gasteiz, Corazonistas, Federico Baraiba, koldo Mitxelena, Nazareth y Samaniego)), 23 taldek parte hartzen dute.\nZinexpress, flim laburrenn lehiaketa egun batetan. 2. saria: A.P.T.O.\nKategoriak: Gazte Plana — Etiketak: gazteak, parte hartzea, sormena, zinea, zinexpress — 23 azaroa 2015 13:58\nKategoriak: Gazte Plana — Etiketak: argazkia, bideoa, gazte klik klak, gazteak, lehiaketa, sormena — 08:19\nLehenengo saria (ex aequo) Zinexpress zinema laburren lehiaketa. Luismi-L\nKategoriak: Gazte Plana — Etiketak: gazteak, lehiaketa, sormena, zinema, zinexpress — 18 azaroa 2015 12:33


1. 1991> euskara batua literatur prosa elexp eskub 00061\n2. 1991> euskara batua literatur prosa elexp eskub 00061\nIpurdi ikaragarri haietara hurbildu nintzen eta gorri,gorri jarri arte astindu nituen; gero haurrendako olio-frasko bat hartu eta arrakala blaitu nion; ondo likindu nionean, mirarik gabe hondoratu nion dardaragallua begi beltzean; pilari eman eta zalapartaka hasi zen; haragiak marrubizko jelatina bezala mugitzen zitzaizkion.\n3. 1991> euskara batua literatur prosa elexp eskub 00102


Natalia Cambronero irundarrak irabazi du Adour-Bidasoa 2021 lehiaketa - Irungo Udala\nKultura arloak Adour-Bidasoa 2021 Pintura Sariketaren 2020ko edizioko irabazleak jakinarazi ditu: Erakusketa irailaren 17an irekiko da, arratsaldeko 19:00etan. Lehiaketaren XXX. edizio honetako irabazlea Natalia Cambronero irundarra izan da, «Blood» izeneko obrarekin.\nAurten 51 lan aurkeztu dira eta obra horien selekzio bat erakusgai jarriko da urriaren 10era arte. Epaimahaiak deliberatu, eta honako hau da edizio honetako ohorezko koadroa:\nLEHEN SARIA (2.500 euro eta plaka): 50 zenbakiko obra, «Blood» argazki posterizatua + ehun-artea, 100x100 cm-koa. Egilea Natalia Cambronero da, Irunen jaioa eta Senperen bizi dena. Udalaren pintura-ondarearen barruan sartuko da artelana.\nEPAIMAHAIAREN SARI BEREZIA (500 euro eta plaka): 6 zenbakiko obra, «Grabitazioa/Gravitación» egur gaineko pintura akrilikoa, 89x116 cm-koa. Egilea Aitor Etxeberria Egiguren mendaroarra da.\nARTISTA GAZTEAREN SARIA (500 euro eta plaka): 26 zenbakiko obra, «Capricho» mihise gaineko pintura akrilikoa, 100x81 cm-koa. Egilea Azti Corres Alaminos donostiarra da.\nFINALISTA DIPLOMA lortu dute sei obra hauek (nabarmentzekoak dira horien artean Pepe Ezeiza eta José Carlos San Martín irundarrak):\n17 zenbakiko obra, «Astronauta» txapa gaineko lihoan egindako teknika mistoa, 150x121 cm-koa. Egilea Pepe Ezeiza irundarra da.\n18 zenbakiko obra, «Experiencia de altura», mihise gaineko olioa, 116x116 cm-koa. Egilea Jesús María Sáez gasteiztarra da.\n28 zenbakiko obra, «Otros bosques», poliester-paper gaineko akuarela, 80x80 cm-koa. Egilea Ana Undurraga Moreno leioarra da.\n31 zenbakiko obra, «Novus ordo seclorum: notas imprecisas para conspiranoicos o cómo montar un circo para que nos crezcan los enanos. Besémonos, es gratis» kotoi-paper gaineko tinta-, lapitz- eta olio-lana, 113x153 cm-koa. Egilea Verónica Bueno Salgado da, Ciudad Realekoa.\n40 zenbakiko obra, «Black Rhythm», teknika mistoa: olioa+akrilikoa+collagea, 150x115 cm-koa. Egilea Jon Jauregi Zubeldia urnietarra da.\n45 zenbakiko obra, «Singular reunión», olioa eta akrilikoa, 89x130 cm-koa. Egilea José Carlos San Martín Sedano irundarra da.\nJuncal Eizaguirre Kulturako ordezkariak irabazleak zoriondu ditu eta, nabarmendu duenez, «lehiaketa honek argi uzten du artearen sustapenaren eta dibulgazioaren aldeko gure konpromisoa; zehazki, pinturari dagokionez. Ekimen honen 30 edizio egin dira orain arte eta, urteen joanarekin, ospea eta aintzatespena irabazi ditu. Horrela, gaur egun hitzordu garrantzitsua da gure hiriko artezaleentzat, bai eta Irundik kanpo bizi arren lehiaketan parte hartzen dutenentzat edota erakusketa ikustera etortzen direnentzat ere. Edizio honetan, gainera, albiste pozgarria da saridunen artean tokiko artistak daudela ikusteak».


Nerea Elustondo: «Unean uneko lekuak eta jendeak egiten dute saio bat errepikaezina» - Goierriko Hitza : Goierriko Hitza\nNerea Elustondo: «Unean uneko lekuak eta jendeak egiten dute saio bat errepikaezina»\nGipuzkoako txapelketan laugarren eginda dator Legazpira bertso-afarian kantatzera Nerea Elustondo, Aitor Mendiluze lagun duela, gaur, 20:30ean, Laubide jatetxean.\nBertso Olariak bertso eskolaren urteko ekitaldi nagusia da bertso-afaria; zu zatoz aurten.\nEz nuke esango bertso eskolaren urteko ekitaldi nagusia bertso-afaria izaten denik, baina egia da, bertso eskolak antolaturiko ekitaldien artean tradiziorik luzeena duena dela. 20 urte baino gehiago dira saioa antolatzen dela eta lehen aldi hartako bertsozale batzuk, hainbeste urte eta gero, oraindik ere han izango dira. Giro berezia sortzen da. Aldez aurretik ez dago jakiterik zein gorputzaldi izango ote dudan saioan bertan, baina kanturako gogoz joango naiz.\nKonpainia onean, gainera, Aitor Mendiluze. Bertso-afarirako kide ona al da?\nOso bertsolari ona da Aitor, elitekoa. Kantukide bezala ere bai.\nBion artean nolako saioa eskainiko duzue?\nBa, ez dakit! Horixe da bertsoaren magia! Unean uneko lekuak eta jendeak bihurtzen du saio bakoitza bat eta bakarra, errepikaezina. Aitor bera, garantia bat da, beti egiten du bertsotan oso ondo!\nZer nahiago duzu, bertso afaria eta bazkaria, ala jaialdia?\nOrokorrean, erosoago sentitzen naiz afarietan eta bazkarietan. Jaialdi batean baino askoz bertso gehiago kantatzen dira mahai bueltako saioetan. Horrek jaialdian hartu ezin diren lizentziak hartzeko aukera ematen dizu. Baina asmatzen duzunean, biak dira ederrak. Ez daukat batere garbi zer nahiago dudan!\nTaula gainean dexente ibili zara azken hilabeteetan gainera, Gipuzkoako txapelketaren bueltan. Bertan laugarren egin eta gero zatoz. Zein balorazio egiten duzu txapelketako zure jardunaz?\nErregulartasuna sekula ez da nire bertuterik handiena izan, baina inoizko txapelketarik erregularrena egin nuela uste dut. Ondorioz, Ilunbe bezalako plaza handi batean kantatu ahal izateko pribilegioa eman zidan txapelketak. Esperientzia polita izan zen.\nAspaldiko bertso saio gehien ditut datozen hilabeteetan, eta horietan gozatu nahi nuke ahal dela.\nZer sentitzen da Legazpin lagunen artean kantatzean? Bertso-Olariak eskolaren sorreran parte hartu zenuen…\nNorbere herrian kantatzeak beti ematen du halako zera bat… Baina ni, Bertso Olaria naiz, eta badakit Legazpik badakiela bertsolariak goxo hartzen. Aurten ere hala izatea gustatuko litzaidake.


EKIMENA II: KURTSO AMAIERA - ORDIZIAKO UDALA\nParte hartu duen %60ak lana lortu du eta bi pertsonek euren marka sortu dute\nEKIMENA proiektuak bere bigarren ibilbidea amaitu zuen aurreko ostiralean. Dorreako egoitzan egin zuen bukaerako ekitaldia. Sei hilabete eta erdiko lanaren ondoren, talde osoari esker aurrera egin da eta bere fruituak eman ditu.Lan ikuspuntutik, izaera kolaboratiboa eta solidarioa izan du. Parte hartu duten pertsonek esperientziak, sentsazioak, informazioa eta erabakiak partekatu dituzte, elkarri eraginez.\nEkimenaren metodologia elkarlanean oinarritu da. Konpetentzien garapena, lan bilakera aktiboa, sorkuntza, enpresekin eta sektore profesionalekin kontaktatzea, adimen emozionalaren garapena, lanbide-orientazioa, ekintzailetza eta formazioa landu dira kurtsoan zehar. Eskaintzak bilatu dira, enpresekin harremanetan jarri eta bisitatu dira eta lan elkarrizketak egin dira. Emaitza onak lortu dira kasu batzuetan, lanaren helburua eskuratuz. Tailer ezberdinak burutu dira zeharkako konpetentziak hobetzeko eta garatzeko, enplegagarritasuna haundituz eta hobetuz.\nAdituek aparteko ikasgaiak eskaini dituzte: “Ekipoan Zeregina”, “Marka Pertsonala”, “Adimen Emozionala eta Salmentarako Trebetasuna”, “Selekziorako Elkarrizketak”, “Autokonfidantza eta Autoestimazioaren hobekuntza”, “Ekintzailetza” eta “Kontaktu Sarea”, esate baterako.Hiru lan-talde eratu dira, enpresa gisa jarduteko arlo hauetan: Kudeaketa eta Giza Baliabideak, Komunikazioa eta Marketina eta Ekintzailetza.\nEmaitzei dagokionez, kurtsoan zehar lan merkatuan txertatzea lortu dute %60 partaideek, Langile gisa gehienak eta gerora begira aurrera egiteko iragarpen baikorrarekin.\nEkintzailetzari dagokienez, bi pertsonek euren ibilbidea hasi dute beraien negozioa martxan jarriz, marka sortuz eta aktibitatearen bidegarritasuna aztertuz. Artisautzaren sektorean biak, on-line saltzeko ideiarekin. Kimuri eta Maitingorri dira marka horiek, Mirari Errondosoro eta Aritz Perez-ek bultzatuta hurrenez hurren.\nEkimena II bezela funtzionatzez uzten du, baina elkarren arteko loturak, talde-lanak eta partaideen konpromisoak aurrera egingo du.


Karmele Jaio, GARA-ren begi eta eskuak 2001eko Euroligako finalean | Saskibaloia | Naiz\n2021 MAI. 10 - 06:05h\nKarmele Jaio, GARA-ren begi eta eskuak 2001eko Euroligako finalean\nAstelehen honetan bete dira 20 urte Tau Baskoniak Euroligako finaleko desenpatea Kinder Bolonia ahalguztidunaren aurka galdu zuela. Bolonian zen Karmele Jaio egun hartan, berarenak baitziren GARAren eskuak eta begiak, gasteiztarren balentria hura kontatzeko erabiliak.\nKarmele Jaio, 2001eko Euroliga bere begien eta eskuen bitartez irakurri genuen GARAn. (Raul BOGAJO / FOKU)\nKarmele Jaio ez da Emakundeko prentsa arduraduna soilik; ez da idazlea bakarrik, edota 2020ko Euskadi Literatura sariaren irabazlea, «Aitaren Etxea» eleberriagatik. Ibilbide luze eta oparoaren jabe da idazle eta kazetari gasteiztarra; tartean kirol kazetaritzari lotua. Eta kirol kazetaritzaren esperientzia horri lotuta, berak kontatu zigun 2000/01 denboraldian Tau Baskonia hura Euroliga sortu berrian txapeldunorde nola izan zen, bereak baitziren GARAren begiak, eta bereak eskuak kronika haiek kontatzeko.\nHogei urte igaro dira dagoeneko eta Karmele jaioren bizitzak beste ibilbide batzuk jorratu ditu denbora honetan zehar. Erronka berriak, zeregin berriak eta atzera begiratzeko tarte handirik ez. «‘Orain dela 20 urte hemen nengoen, kronika hauek egiten!’, etorri zait gogora garaiko kronikak irakurtzen. Horiek begiratu arte, oso urrun sentitzen nituen gertakari horiek, eta, gainera, nire ibilbidea beste bide batzuetatik joan da. Hogei urtetan gauza asko pasa dira eta ahaztuta neuzkan. Baina egia da kronika horiek berriro irakurtzean berriro etorri zaizkidala gogora garai hartako Oberto, Scola, Bennett...», aitortu du, hemerotekako pieza zaharren aurrean. «Baina era berean, oso gertuko egin zaizkit», aitortu du.\n«Errelato» bat azken orduan\nAhaztuta dago, neurri handi batean, garai hartan sortu zela Euroliga, FIBArekin zituen harremanak hautsita; ahaztuta, garai hartan «Mills kasua» izeneko sententzia Baskoniaren alde egokitu zela, zeinak komunitariotzat hartzen zituen Turkiatik, herrialde baltikoetatik... iritsitako fitxaketak. Sententzia horiek gabe, Baskoniak ezingo zituen Stombergas edo Timinskas bezalako jokalariak beregana ekarri, eta, neurri handi batean,, Dusko Ivanovicen etorrerarekin batera, horiek jorratu zuten egungo Baskonia.\n«Entrenatzaileak ditut gogoan. Manel Comas zegoela ez nuen saskibaloi kronikarik idazten, baina Sergio Scariolo gogoratzen dut, Salva Maldonado ere bai, nahiz eta honek ez zuen asko iraun Baskonian. Ezta Julio Lamas argentinarrak ere», akordatzen da Jaio. «Eta Dusko Ivanovic, noski», dio oroimenean irribarrea dariola.\nOso urrun sentitzen nituen gertakari horiek, eta, gainera, nire ibilbidea beste bide batzuetatik joan da. Hogei urtetan gauza asko pasa dira eta ahaztuta neuzkan. Baina egia da kronika horiek berriro irakurtzean berriro etorri zaizkidala gogora garai hartako Oberto, Scola, Bennett...\n«Kultura sekzioan lan egiten nuen nik, eta, neurri batean, kasualitatez iritsi nintzen saskibaloira. Baskoniaren kronikak egiteko norbait behar zen, Gasteizen gainera, eta bat-batean galdetu zidaten: ‘Karmele, zuk jokatu duzu saskibaloian eta gustatzen zaizu!’. Egia da urte askoan federatuta jokatu nuela eta utzi ondoren ere, nagusiagotan, berriz ere jokatzeari ekin niola. Eta egia da ere gaztetatik Baskoniari jarraitu diodala eta bazkide ere banaizela... Hori dena aintzat hartuta hasi nintzen kronika horiek egiten».\nEuroligan aurrera egin ahala, inork uste baino emaitza hobeak iristen hasi ziren, kanporaketak gainditzen. Aurreneko fasea, Peristeri final-zortzirenetan gailentzea. Dino Radjaren Olympiacos final-laurdenetan atzean lagatzea eta Atenasko AEKren aurkako lau partidak, Radic epailearen lapurreta eta Stombergasen 39 puntuak bigarren aldiz jokatu zen aurreneko partida... «Baskonia indartsu sartu da Europako erreinuan». «Olympiacos, dena irabazteko diseinaturiko aurkaria». «Historia egiteko modu distiratsua». «Epaileen lapurreta lotsagarria Atenasen». «Amorruzko erantzuna engainuaren kantxan». «Injustiziak indartsuago egin zituen». «Aurkezpen eskutitz ezin hobea».\nHorra Karmele Jaioren titular zenbait, orrialde bakar batetik bi eta hiru orrialdeetara luzatzen hasi ziren kroniketan, eta sekzio aperturako orria hartzen hasiz, beti sinadura berarekin. Eta horrekin batera, kirol kazetaritzan hain ohikoa den azken orduko presa eta urduritasun hori; batez ere, 2001. urtean internet ez zelako gaur egun dena, ezta gutxiago ere.\n«Kirol kazetari hark gehiago zuen literatura egiten zuenaren oihartzuna, batekoz bestera baino; ordurako idazten nuen eta partiden kroniketan bai saiatzen nintzen ikuspuntu estetiko batetik errelato on bat bilatzen –Saskibaloi kroniketan eta Gasteizko Jazzaldiko kroniketan bilatzen nuen nik, batez ere, buelta estetiko hori–», gogoratu du.\n«Kirol kazetaritzaren langintzak gainontzeko kazetaritza lanarekiko oso ezberdina da. Batetik, idatzi behar den guztiagatik; espazio asko dauka, askotan albisterik gabe; azken orduan eta zein egoeratan! Pabiloian ia ni bakarrik geratzen nintzen ordenagailuarekin, urduri orduagatik, berogailua itzaltzen zuten eta sekulako hotza sentitzen zenuen bat-batean... Oso azkar idazteko ahalmena garatzen duzu eta baldintza oso estuetan; ez zaude etxean eroso eta erredakziotik deika gogoratzen dut ea noiz bidali behar dituzun kronikak», gaineratu du.\nLiteratura ez da apaingarri bat\nSaski Baskoniaren aurkaria Boloniako Virtus –Kinder etxeak babestuta– izan zen, Europan inoiz izan den talderik indartsuenetako bat, zalantzarik gabe. Ettore Messinaren gidaritzapean, Manu Ginobili, Antoine Rigaudeau, Matjaz Smodis, Marko Jaric, David Andersen eta Rashard Griffith zituen.\nUrte horietan, FIBAk «Suproliga» zeritzon lehia alternatibo bat antolatu zuen, zeinean Moskuko CSKA, Maccabi, Efes edo Panathinaikos ziren nagusi, eta Suproligako Final Fourra errepikatu beharrean, bost partidako play-off bat jokatu zuten talde biek.\nAurreneko partida, 65-78, eta laugarrena, 96-79, irabazi zituzten gasteiztarrek, eta Bolonian hasi zen final hark Bolonian amaitu behar izan zuen desenpatean, duela 20 urte hain justu ere. Azkenean, logika gailendu zen, eta 82-74 irabazi zuten italiarrek. Saski Baskoniaren Europako odisea Andre Maria Zuriaren plazan amaituko zen; plaza jendez gainezka etxeko taldearen balentria zoriontzeko, inork uste baino askoz urrunago iritsi baitzen Baskonia, eta behin eta betiko, baita hogei urte beranduago ere, Baskonia eta Gasteiz Europako saskibaloiaren elitera iltzatuta geratu ziren.\nBolonian eta Andre Maria Zuriaren plazan izan zen Karmele Jaio, kirol balentria hari bere begirada eta eskuen idatzia ezartzeko.\nNik uste saskibaloiak badituela beste balio batzuk azpimarratzeko modukoak, eta ez epika maskulino hori, zeinean askotan irabaztean duenak bestea ‘zapaltzen’ duen, guda bat bailitzan, eta niri hori ez zait gustatzen\n«Garai hartako kroniketan eta Boloniako giroaren berri emateko, nola bizi izan zen saskibaloia memento hartan Bolonian; Fortitudo eta Virtus lako bi talde erraldoirekin. Hori guztia adierazteko, esan dezakezu ‘hemen saskibaloia da garrantzitsua’, besterik gabe, baina literaturara jotzea ez da gauza bat adornatzea. Literaturara edo nahi estetiko horretara hurbiltzea testua oraindik eta eraginkorrago egiteko modu bat da. Ez da bakarrik esatea ‘begira ze polita den ematen dizudan hau’, baizik eta tresna hauek, dela hitzena, egiturazkoak... dira zuk sentitzeko irakurtzen duzun horrek zugan gehiago eragiten duela, askoz sakonago sartzen dela irakurlearen barruan».\n«Badakigu kirola lehia dela eta lehia horrek epika berarekin dakar; are gehiago, Baskonia handienen artean hiri txiki bateko taldea izanik. Baina nik uste saskibaloiak badituela beste balio batzuk azpimarratzeko modukoak, eta ez epika maskulino hori, zeinean askotan irabaztean duenak bestea ‘zapaltzen’ duen, guda bat bailitzan, eta niri hori ez zait gustatzen», hausnartu du Jaiok.\n«Kirolak badu partida bukatu eta aurkariari eskua eman edo besarkatzeko ohitura ere; kirol kazetaritzak kronika ‘beliko’ bat egitea aukera dezake, baina beste era bateko balioak ere agerian utz ditzake».\n«Emakumeoi ez zaigu mediokritaterik baimentzen nonahi azaldu ahal izateko»\nDuela 20 urte Karmele Jaio Tau Baskoniaren kronikak idazten zituen ia emakume kazetari bakarra zen, eta ikus-entzunezko hedabideetan ere ez zeuden askoz gehiago.\nEsan gabe doa 2001. urtean Araski oraindik ez zela existitzen, 2010ean sortu baitzen, nahiz eta saskibaloian federatuta jokatzen zuten emakumeak bazeuden, Karmele Jaio bera tartean.\n«Emakumeek beren burua justifikatu behar dute arlo askotan. Hainbatetan baimentzen zaie, baldin eta oso-oso-oso onak badira. Ez zaigu mediokritaterik baimentzen. Leku guztietan, ez kirolean bakarrik, maila guztietako jendea dago, baina emakumeen kasuan, ez-dakit-non agertzeko bikaina izan behar du. Kasu askotan askoz gehiago eskatzen zaigu, eta kirolean, berez oso maskulinoa den eredu batean, askoz gehiago».\n«Inork ere ez dizu zuzenean ‘zertan zabiltza hemen’ esango, baina badira zeharka esateko moduak, eta norberak ere sentitzen du, txikitatik ikasi duzunaren araberakoa ere bai baita. Orduan, ikasi duzun eremu horretatik kanpo zaudenean, oso gustura egon arren, arrotz sentitzen zara, gizarteak ez zaituelako hor kokatzen».\n«Arrakala hori bereziki handia da kirolean. Egia da bisibilitateari dagokionez aurreratu dela; nire alabak badaki futbola egiten duten neskak badaudela eta emakume kirol erreferenteak ere izan ditzake, baina ematen zaion balioan, denboran eta dirutan, arrakala oso handia da».\n«Kirolari gizartean eskaintzen zaion tarte hori kulturak ez ohi du izan»\nKirolari dagokionez, 2001. urtea ez zen besteak bezalakoa izan zen gasteiztarrentzat, kirolzale izan ala ez izan. Tau Baskoniak Euroliga sortu berriko finala jokatu zuen, eta Alavesek UEFAko final gogoangarria galdu zuen Dormundten Liverpoolen aurka.\n«Zeinahi kiroletako talde batek edozer lortzen duenean, bistan da atzetik dakarren hiri baten, herrialde baten... oihartzun hori nabarmena dela. Gogoratzen dut Alavesekin eta Baskoniarekin zer-nolako entusiasmoz bizi zuen jendeak. Harrotasun momentu bat izan zen hura, urrezko garai bat... Jendeak behar ditu halako poztasun batzuk eta urte hartan kirolak eman zizkigun.\nKirolaren oihartzun sozial horrek, bestalde, badu bere ifrentzua; batez ere, futbolari lotuta eta gainerako gaiekin konparatuz gero.\n«Gure gizartean, ikusi besterik ez dago ‘Teleberri’ baten kirolak zenbat denbora duen eta zenbat kulturak edo beste guztiak, edo egunkarietan ikusi besterik ez dago ze espazio uzten zaion batari edo besteari –eta askotan kirola deitzen zaio edozer gauzari–. Dimentsio handia dauka gizartean eta horrek jendeak denbora guztian jakin nahi izatea eragiten du», ohartarazi du Jaiok.\n«Ni neu ez naiz futbolzalea, baina entrenatzaileak ezagutzen ditut, egunero ikusten ditut... Jarraitu gabe, nahi gabe, hortxe agertzen zaizkit nire bizitzan... Kulturarekin ez da hori gertatzen», laburbildu du azkenean.


Irudietan: Aizarnazabalgo samieletan haurrak dira gaurko protagonista - Urola Kostako Hitza : Urola Kostako Hitza\nIrudietan: Aizarnazabalgo samieletan haurrak dira gaurko protagonista\nGaurtik igandera bitartean samieletan izango dira Aizarnazabalen. Gaur, ostirala, Haurren Eguna ospatzen ari dira\nGaurtik igandera bitartean samieletan izango dira Aizarnazabalen. Gaur, ostirala, festetako txupinazoa bota aurretik, Haurren Eguna ospatzen ari dira. Goizean goizetik haurrentzako jolasak izango dira herrian. Goiz eta arratsaldez puzgarriak izango dituzte jolaserako. Eguerdian, berriz, apar festa izan dute. Gainera, aparretan ibiltzeko egutaldi ederra lagun izan da. 18:00etan, meriendarekin bukatuko dituzte gaurko haurrentzako jolasak. Ondoren, 19:00etan, txupinazoa botako dute. Igandera bitartean ez du etenik izango festak Aizarnazabalen.\nErlazionatutako edukiaSamielak prest dituzte Aizarnazabalen\nGizon baten gorpua aurkitu dute auto baten barruan Azkoitian\nHauteskunde zerrendak argitaratu dituzte buletin ofizialean\nHARA! Kutxa Kultur Musika programaren barruan, kontzertu akustikoa eskainiko du Ro taldeak\nHARA! Azkoitiko parrokiako elizkizunak emango dituzte ETBn Aste Santuan\nHARA! Iñaki Uribe-Etxebarria hautatzaileak Maite Etxezarreta korrikalari azpeitiarraren lana nabarmendu du\nHARA! Unai Martinez GKSko kidea elkarrizketatu dute 'Berria' egunkarian\nHARA! Rodeo taldeak 'Sugeak' abestiaren bideoklipa kaleratu du


11 M, arratsaldea Hendaian — Eibar.ORG | Eibarko peoria\nHemen zaude: Hasiera / Blogak / Harrikadak / 11 M, arratsaldea Hendaian\n11 M, arratsaldea Hendaian\nMikel Iturria 2006/03/12 08:30\nHitzordua genuen atzo Thalassotherapie Serge Blancon. Gurasoei eginiko oparia bueltan etorri zaigu.\nDuela egun batzuk deitu genuen eta atzo arratsalderako hartu zita. Nire poza, ordea, laburra izan zen. Igurtzi sensitiboa hartzeko txandetan ez zen agertzen nire izena eta, dirudienez, ezinezkoa zen arratsaldeko 17:00etan bi pertsonek bi masaje hartzea batera.\nGauzak lasaiago hartzen ikasten den garaira iristen ari naizenaren beste zantzu bat atzokoan: ez nintzen haserretu. Hurrengo ostegunerako hartu nuen hitzordu berri bat.\nSorkun bertan utzi, txamarra ondo lotu, goardasola zabaldu eta euritan ibiltzera atera nintzen Hendaiako hondartzaren pareko pasealekutik.\nItsasoko urak mugituta zeuden. Surfer jendea zebilen alde batetik bestera, baita ni bezalako paseanteak. Hiru ordu laurden paseoan aritu ondoren, taberna batean hartu nuen bière pression bat, baionarren errugbi taldearen partida telebistaz sintonizatuta zuen garagardotegian. Bi pantaila handi eta beste bi ttikiagoak, 80 metro koadro izango dituen tabernan. Ez dago gaizki!\nPaseoan barrena ariketa zenbait jarri nion nire buruari: hortik datorren bikotea Hegoaldekoa edo Iparraldekoa da? Gutxitan egin nuen, baina inoiz ez nuen hankarik sartu. Mugan gaude, baina bakoitza alde banatan. Gutxi batzuk besterik ez alde bietan. Eta hori berehalakoan nabaritzen da, nahiz eta globalizazioak denok berdinduko gaituen.\nLerro hauek tabernako barran idatzi nituen atzo, Biarritz Olympique eta Munster taldeen artean iaz Anoeta Estadioan jokaturiko partidaren oroigarri gisa BOren jokalariek sinaturiko kamiseta bat parean nuela. Beharrezkoak dira horrelako saio gehiago. Aurten ere, oker ez banaiz apirilaren 2an, beste norgehiagoka bat jokatuko dute Miarritzekoek gure etxe santuan.\nLerrook idatzi ondoren, aldamenean jarri zitzaidan Hegoaldeko hirukote bat. Tipoa Ducados paketea eskatzera ausartu zen.\nBeste gauza bitxi bat, komunaren berri ematen zuen errotulua: "Qui, c´est ici!!!". (Bai, hemen dago).\nKaña bat: 2,80 euro. Iuffi!\nIrunera joan ginen gero: Hondarribiko eta Irungo Euskara liburua eta atera berria den Aguafuertes Vascas, Roberto Arlten kronika liburua erosi nituen Elkar Megadendan.\nEraikuntza nazionalaren kalterako, Realak 0-1 irabazi zuen atzo A Coruñako Deportivo taldearen aurka. Ba zen garaia.\nM-11: Bi urte igaro dira, zazpiehun eta hogeita hamar egun, eta batzuk oraindino "ez dakite" zeintzuk izan ziran atentatuaren egileak. Batzuk horiek, argi eta garbi, ez dakite galtzen.\nDep 0 Err 1: Agian eraikuntza nazionalerako txarra izango da, baina ... bizi gera!\nMugak: "Mugak desagertuko diren egunean totalitarismo unibertsala hedatuko da" (Joseba Sarrionandia. "Nabarra". 60.zkia. 2006ko mar.)


585 ikasle batuko dituzte zientzia eta teknologia egunek - Lea-Artibai eta Mutrikuko Hitza : Lea-Artibai eta Mutrikuko Hitza\n585 ikasle batuko dituzte zientzia eta teknologia egunek\nBihar [maiatzak 13] Atxondo kiroldegian elkartuko dira Lea-Artibaiko ikasleak eta datorren barikuan [maiatzak 20] Gernika-Lumoko Astran Busturialdekoak.\n2019an antolatu zuen lehen aldiz Lea-Artibai eta Busturialdeko Kooperatiben Mahaia Elkarteak, Leartibai Fundazioarekin elkarlanean, Zientzia eta Teknologia Eguna. Pandemiaren ostean indarberrituta itzuli da ekimena, eta jardunaldi bikoitza prestatu dute aurten.\nLehenengoa bihar [maiatzak 13] izango da Markina-Xemeingo Atxondo kiroldegian, 09:30etik 15:00etara. Lea-Artibaiko LH6ko 275 ikasle batuko dira zientziaren eta teknologiaren inguruan. Datorren barikuko jardunaldian, Busturialdeko DBH4ko 310 ikasle batuko dira, Gernika-Lumoko Astran. EHUko eta Leartiker Zentro Teknologikoko ikertzaileak eta arlo horretan adituak diren bi enpresaren eskutik, robotika, materialak, elektronika, matematika eta elektrizitatea landuko dituzte hamahiru tailerretan. Kooperatiba Mahaien Elkarteak Burdinola, Cikautxo, Eika, Fagor Arrasate, Kide, Laboral Kutxa eta Maier enpresek osatzen dute eta ekimen honetarako Bizkaiko Foru Aldundiaren babesa dute.\nEskualdera hurbildu. Zientzia eta Teknologia Eguna Talentatu proiektuaren barnean kokatzen da. Kooperatiben Mahaia Elkarteak 2018-2019 ikasturtean jarri zuen martxan proiektua Leartibai Fundazioagaz batera Lea-Artibai eta Busturialdeko hainbat ikastetxetan. Helburua da eskualdeen nortasuna erakustea STEAM ( Science, Technology, Engineering, Art, Mathematics) ikasgaien sustapenaren bidez. Balioan jarri nahi dute eskualdeko enpresetako lana eta, horretarako, eskualdearen ezagupena sustatu nahi dute, industria nolakoa den erakutsi eta etorkizunean bertoko enpresak beharko dituzten langile profilak ezagutzera emango dituzte.\nZientzia eta Teknologia Eguna, berriz, ez da proiektuak aurrera eramaten duten ekintza bakarra, ezta gutxiagorako ere. Pandemiaren unerik zailenetan ere ekimenak antolatu dituzte, sareko formatuan batez ere, eta, orain, izandako arrakasta ikusita, jatorrira itzuli nahi dute Lea-Artibaiko eta Busturialdeko ikastetxeekin elkarlanean talentua sortu, mantendu eta eskualdera erakartzeko asmoz. LH1etik Prestakuntza Zikloetako ikasleetaraino bideratutako ekintzak dira, eta aurtengo ikasturtean dagoeneko bi eskualdeetako 25 ikastetxeetako 2.314 ikaslek parte hartu dute ekimen desberdinetan.\nTalentatu proiektuagaz ikasleak eskualdean lanean gelditzea sustatu nahi dute, enpresa eta ikastetxeen arteko elkarlanaren bidez ikasleak eskualdeagaz eta bertoko enpresekin duten harremana eta ezagutza hezkuntza ibilbide guztian zehar txertatuz. Hau da, ikasketak dituzten ikasleak lanera kanpora atera beharrean, eskualdean bertan gelditzea eta kooperatibek behar dituzten profileko langileak bertakoak izatea lortu nahi dute.\nKooperatiba eta enpresatara bisitak egin dituzte, bertako langileen bisitak jaso, hitzaldiak antolatu dituzte, enpresetan egun bateko egonaldiak egin, ikasleen arteko herri trukaketak egin dituzte baita erronken lanketan egin edota pandemian bideo-elkarrizketak prestatu. Ekintza horietako beste bat da Zientzia eta Teknologia Eguna.


Miguel Ángel Domínguez eta Javier Calviño: “Enerbasque-k fronteak ireki ditu Latinoamerikan eta Ekialde Ertainean” - SPRI\nSPRI » Up-euskadi » Ekintzailetza » Miguel Ángel Domínguez eta Javier Calviño: “Enerbasque-k fronteak ireki ditu Latinoamerikan eta Ekialde Ertainean”\nMiguel Ángel Domínguez eta Javier Calviño: “Enerbasque-k fronteak ireki ditu Latinoamerikan eta Ekialde Ertainean”\n25 otsaila, 2017\nEnerbasque-n bazkide sustatzaileak motorraren mundutik datoz. Lehenik, Guascor I+D-n topo egin zuten, motorren dibisioko ikerketa eta garapen unitatean, “nahiz eta taldeko hainbat dibisiotatik igaro ginen, horietako batzuk motorraren munduari lotuak eta beste batzuk energia berriztagarrien ildo desberdinekin zerikusia dutenak…”, dio Miguel Ángelek.\nSektorean bildutako 10 urteko esperientzia zabalak bide eman zien sakonago aztertzeko nola aprobetxatu xahutzen dugun energia: “Jakin behar dugu industriaren sektoreak lehen mailako energiaren %56 inguru kontsumitzen duela eta energia horren %50 alferrik galtzen dela tximinietan, hozte-sistemetan barreiatzen dela, erradiazio bidez xahutzen dela, eta abar”.\nEnerbasque sortu zen, hain zuzen, “konponbide bat bilatzeko arazo horri, hau da, alferrik galdutako energia kopuru izugarri handi horren zati bat berreskuratzeko garapen propio baten bidez”.\nProiektua abiatu eta gauzatzeko jaso duzuen laguntza guztia ongietorria izango zen segurutik.\nGu saiatu ginen gure proiektua krisialdi erdian gauzatzen eta modu tradizionalean, hau da, Enpresa Plan bat besapean eta genituen kontaktu guztiak baliaturik. Baina aldi kritiko horren erdian, eta kontuan harturik filosofia produktiboko enpresa proiektu batez ari garela, aitortu behar dugu ez ginatekeela honaino sekula iritsiko, ez bagenu lortu Eusko Jaurlaritzaren oinarri teknologikoko enpresen sorkuntzarako NET´s programaren laguntza… Programa hori funtsezkoa izan zen lana abian jartzeko; egia da gero osagarrizko laguntza batzuk jaso ditugula garapen espezifikoetarako, baina lehenengo bultzada hura ezinbestekoa izan zen.\nHarrezkero hainbat urtetako esperientzia bildu duzue eta berari esker berrikuntza energetikoa zuen nortasun-ezaugarri bihurtu da. Gaur egun, zein arlotan oinarritzen da Enerbasque-ren know-how-a?\nXede nagusia da energia termikoa berreskuratzea eta ahalik eta modu eraginkorrenean baloratzea. Batzuetan geure teknologia erabiltzen dugu, baina bestetan teknologia egokiena aukeratzen dugu prozesuaren onerako. Gertatzen denean prozesuaren zati batean energia termikoaren soberakina dagoela, eta beste zati batean, aldiz, energia horren eskabidea, gauza eraginkorrena izaten da zuzeneko trukada bat egitea; baina maiz gertatzen da soberakina eskaera baino askoz handiagoa izatea edo prozesuak energia termikorik ez eskatzea.\nKasu bietan ezinbestekoa da sakonago aztertzea produkzio-prozesua balizko zuzeneko nahiz zeharkako aplikazioak identifikatzeko. Adibidez, gure teknologiaren bitartez posible dugu energia termikoa berreskuratzea energia hori energia elektriko bihurtzeko, baina batzuetan eraginkorragoa izaten da aire konprimitua sortzea edo, besterik gabe, energia mekanikoa ekoiztea ponpaketa prozesu baterako.\nBeste batzuetan, “oxierreketa” prozesu bateko energia termikoa berreskuratzen dugu, beharrezko lurruna sortzeko labea elikatzen duen gas naturala GBA (Gutxieneko Bero Ahalmen) handiagoko gas bihurtzeko eta, bide horretatik, prozesuaren errendimendua %20tik gora hobetzeko; gainera, batzuetan, energia termikoaren soberakin hori inguruko instalazioentzako hotza sortzeko erabiltzen da.\nHorrekin guztiarekin gure know-how-a, nahiz eta aprobetxamendu termikoan oinarritua egon, behartuta dago etengabe bilatzera guretzat eraginkorrena den konponbidea. Batzuetan konponbide horiek garapen bat eskatzen dute, eta halakoetan, bezeroak arriskuren bat hartzen duenez, bera ere I+G-ko laguntzen onuradun izaten da.\nZuen web-gunean diozuenez, hauek dira zuen intereseko arloak: ORC ekipoen garapena , Eraginkortasun energetikoa eta energia berriztagarrien integrazioa\nEsan dugun bezala, ENERBASQUE-ren filosofia industriala da. Gure helburua da merkatuko ekipo eraginkorrenak sortzea gure tenperatura-tarte eta -potentzietan, beti ere prezioa eta fidagarritasuna uztartuz. Eta horretarako sortu dugun teknologia, “Heat Recovery Units” (HRU), Rankine Organikoa deritzon zikloan oinarritzen da. Rankine Organikoa lurrunezko ziklo baten antzekoa da, baina kasu honetan fluxu organiko batekin lan egiten dugu, aukera dugularik energia-konbertsioa lortzeko 85ºC-tik hasi eta ia edozein tenperaturaino (konplexutasun eta eskakizun handiagoekin).\nHori guztia bat dator eraginkortasun energetikoarekin, zeren gure HRU produktua printzipio horretan oinarritzen baita. Baina jakiteko gure produktua ongi egokitzen zaion bezeroaren instalazioari, ezinbestekoa da ikerketa bat egitea (auditoretza energetiko bat), horrela erabakiko baitugu gure teknologia ote den egokiena kasu horretarako, eta baldin ez bada gomendio bat egingo diogu bezeroari. Eta bezeroak nahi badu, egin diezaiokegu baita ere ikerketa bat, proiektu bat, ingeniaritza-lan bat…\nArrazoi beragatik interesatzen zaigu energia berriztagarrien integrazioa. Gure aplikazio batzuk (geotermikoa, eguzkitiko energia termikoa, biomasa) berriztagarriak dira, eta biomasan eta energia geotermikoan oinarritutako gure aplikazioak dira energia-iturri berriztagarri aurreikusgarri apurrenetakoak. Horregatik osagarri ideala dira energia berriztagarri ez aurreikusgarrietan oinarritutako instalazioetarako, “sareko hutsuneak” betetzen dituztelako.\nZuen lanak aplikazio ugari eta era askotakoak ditu. Orobat eskaintzen dituzue ekipo espezifikoak eta neurrira eginak\nUste dut industria arloko enpresa guztiek nahiko luketela izatea produktu-sorta bat ez sobera zabala, merkatuan ezaguna, eta ordezko pieza komun eta optimizatuak dituena produktu-sorta horrentzat. Halere, gure kasuan oso gutxitan izaten da horrela (salbu beharbada talde elektrogenoaren aplikazioaren kasuan, zeinetan bero-fokua 85-95ºCtan egoten baita), bezero bakoitzaren baldintzak bere prozesuaren araberakoak direlako (bero-fokuaren tenperatura, zonalde geografikoaren baldintza metereologikoak, sarearekiko interkonexiorako baldintzak, eta abar), eta horregatik azkenean ekipo asko pertsonalizatu behar izaten ditugu. Eta behin pertsonalizatzen hasiz gero, potentzia ere pertsonalizatzen dugu, bezeroaren premiei ahalik eta gehien egokitzeko.\nEboluzio bizian dagoen sektorea, baina zailtasun handiak dituena Estatuan.\nGure aplikazio zenbait energia berriztagarrietan oinarritzen dira, eta energia horiek zartako galanta hartu zuten (eta gero izoztuta geratu ziren) X. legegintzaldiko lehenengo lege dekretuarekin (2012ko urtarrila), zeinetatik heldu ziren gero sektore elektrikoaren Erreforma Legea, 2013ko abenduan onartu zena, Errege Dekretu hori garatu zuen Ministerio Agindua eta Errege Dekretua, zeinak tarifa berriak ezarri zituen (2014ko ekainean) legea onartu zeneko momenturako atzeraeraginkortasuna aplikatuz.\nAldi berean, 2013ko uztailean zirriborro bat filtratu zen, autokontsumorako energia elektrikoaren hornidura eta ekoizpena arautzen zuena. Zunda-globo bat izan zen, beldurra sartzeko energia propioa ekoitzi nahi duen orori eta, bistan denez, inbertsioak uxatu zituena sektore horretatik. Logika ororen, eraginkortasun printzipioaren eta Europako zenbait zuzentarauren kontra onartu zen urriaren 9an 900/2015 Errege Dekretua, autokontsumoa arautzen duena (urriaren 25ean bukatu zen X. legegintzaldia) eta “eguzkiaren zerga” goitizenez ezagutzen dena. Guri dagokigunez, 10 kWtik gorako edozein industria-instalaziok (hau da, ia gehienak), botatzen duen energia termikoa aprobetxatu nahi badu, eta ikusten badu horretarako modu onena dela elektrizitate bezala aprobetxatzea gure ekipoen bidez, itsuan egin behar du salto, zeren oraindik ez baitago argi zenbat ordaindu beharko duen erregaia atzerritik ekartzen duen herrialde batean erregaia aurreztu eta CO2 tona batzuk murriztu nahi izateagatik, tokiko ehunaren berrikuntza sustatzeagatik… eta horri inbertsioaren kostua gehitu behar zaio. Berdin gertatzen zaio eguzki energia fotovoltaikoa duen pabiloi batean azalera lau bat aprobetxatu nahi duenari, edo hondakin organikoetatik abiatuta biogasa ekoitzi nahi duenari, edo jauzi hidrauliko txiki bat aprobetxatu nahi duenari.\nEta zailtasunei aurre egiteko, beste kontinente batera jo duzue aukera bila.\nHarik eta erantzukizun politikoak eskatzen diren arte “energia berriztagarrien geldialdiagatiko” erabakizun dauden kausengatik (30etik gora)…\nHarik eta jakin arte zertan geratzen diren Europar Batasunaren “errietak” EBko Zuzentarauen kontra egiteagatik…\nHarik eta marko juridikoak halako sinesgarritasun bat berriz lortu arte…\nHarik eta enpresa energetiko handiek ez dioten uzten politikako dinosaurioen aterpe izateari (suposatzen dut zerbaiten truke izango dela), esparrua ez da aldatuko.\nGurea bezalako enpresak derrigortuta daude kanpora irtetera. Gure kasuan sektore espezifiko batzuk bilatzeko, aukera emango digutenak ahalik eta eraginkortasun handiena lortzeko ahalik eta ahalegin komertzial txikienarekin. Aztertu beharra dago beti jomuga-herrialdeen testuinguru energetikoa, ez bakarrik ikusteko egokiak ote diren gure produktua euren merkatuan sartzeko, baina baita ere ikusteko zeintzuk diren herrialde bakoitzaren hazkunde aurreikuspenak, politika energetikoak, transbertsalitatea, egonkortasun sozioekonomikoa… Horregatik erabaki dugu fronteak irekitzea Latinoamerikan eta Ekialde Ertainean.\nHorrek ez du esan nahi halere ez dugunik lan egingo sektore elektrikotik kanpo dauden aplikazioetan. Hor dugu esaterako ekoizpen elektrikoa itsasontzietan edo, sare elektrikotik kanpo, energia mekanikoaren ekoizpena (ponpaketa sistemak). Halaber uste dugu ibilbide luzeagoa izan dezakeela energia termikoaren soberakinetik ekoitzitako aire konprimituak.\nBadakigu egungo kontsumo-ereduaren pean baliabide energetikoak mugatuak direla eta, beraz, gero eta garestiagoa izango dela energia sortzea baliabide horiek agortu ahala. Horrek argi erakusten digu energia berriztagarrien aldeko eredu baterantz jo behar dugula. Aldaketa prozesu horretan, eraginkortasunean inbertitu beharko da, energia ez berriztagarriaren bizia luzatu nahi bada. Horregatik seguru gaude bide onetik goazela, nahiz eta abagune politiko-ekonomikoa ez egon gure alde.\nBeste albiste batzuk ekintzaileentzat. Asteko laburpena. 2018ko Uztailaren 10tik, 17rako astea\n“Giltzarri batzuk ‘equity’ edo ekitatea ongi banatzeko startupetan” uztaileko Bilbao Legal Hackers ekitaldian.\nArabako gazte batek neoprenoa lehortzeko sistema berritzaile bat asmatu du


Gasteizko 2017ko Inauteriak - Kartel Lehiaketa - Inauteriak\nGasteizko 2017ko Inauteriak – Kartel Lehiaketa\n2017ko Inauteriak iragartzeko kartel lehiaketarako deia egin du Gasteizko Udalak. Lanek jatorrizkoak, argitaratu gabeak, eta beste inongo lehiaketa batzuetan saritu gabeak izan behar dute. Egile bakoitzak bi lan aurkeztu ahalko ditu gehienez.\nKartelak 2016ko abenduaren 12tik 30era bitartean aurkeztu behar dira Landatxo Gizarte Etxean (Santa Maria kalea, 4), ordutegi honetan: astelehenetik ostiralera: 08:00-20:30; larunbatean: 10:00-13:30; igande eta jaiegunetan, eta abenduaren 24an:: itxita.\nKartel irabazlearen aukera bi fasetan egingo da. Lehenengo fasean, Arabako Diseinu Grafikoaren Profesionalen Elkarteak aukeratutako hiru adituk osatutako hautaketa-epaimahai batek lau kartel gutxienez eta gehienez sei kartel finalista hautatuko ditu aurkezten diren lan guztien artetik. Eta bigarren fasean, epaimahai teknikoak aukeratutako finalisten artean irabazlea aukeratuko du. Epaimahai teknikoa honako profesional hauek osatuko dute: Kultura Zerbitzuak Arabako diseinu grafikoaren esparrutik aukeratutako bi diseinatzaile, Kultura Ekintzen Ataleko arduraduna eta Komunikazio eta Informazio Bulegoko bi teknikari.\n2017ko Inauteriak iragartzeko kartel ofizialak 1.500 euroko saria izango du, Udalaren web-orrian eta prentsa-ohar baten bidez emango da aditzera zein kartel egokitu den irabazle eta zein izan diren finalistak, abenduaren 13an edo 14an.\nGasteizko 2017ko Inauteriak – Kartel Lehiaketa2016-12-122017-01-15https://www.inauteriak.com/wp-content/uploads/2017/01/logo-inauteriak.pngInauteriakhttps://www.inauteriak.com/wp-content/uploads/2016/12/cartel-ganador-n-5-homo-carnavalis1.jpg200px200px\nHernaniko Inauterietako kartel lehiaketaKartel lehiaketak


Seguru aski, ez duzu inoiz imajinatu zure zaletasunak hizkuntzak ikasteko erabil zenitzakeenik. Egia da euskara edo ingelesa soilik zaletasun baten bidez ikastea nahiko konplikatua dela.\nHala ere, zaletasunek ikaskuntza prozesuan lagun dezakete, eta behar duzun bultzada eman. Gure online ingeles eta euskara akademiaren bidez ikusiko duzu\nNola erabili zaletasunak hizkuntzak ikasteko\nGure herrialdetik kanpo zaletasunak praktikatzea\nBadaude zaletasun batzuk, batez ere kirol arlokoak, eremu geografiko zehatz batzuekin lotuak.\nEsaterako, bidaiatzea atsegin baduzu, Londres aukera dezakezu asteburu pasa joateko. Edo zure pasioa surfa bada eta ingelesa ikasi nahi baduzu, Australiara joatea erabaki dezakezu. Aldiz, euskara hobetzea bada nahi duzuna, Mundaka edo Zarautzeko surf udaleku batera joan zintezke.\nMaterial espezializatua beste hizkuntza batean jasotzea\nZaletasunek daukaten gauza on bat zera da: material espezializatu asko dagoela horien inguruan, munduko txoko guztietan.\nMaterial espezializatuaz ari garenean, telebista kate, aldizkari, bideo, tutorial eta abarrez ari gara. Planteatu al duzu mota horretako materiala beste hizkuntza batean kontsumitzea?\nPraktikatu zure zaletasunak beste nazionalitate batzuetako pertsonekin\nZaletasunak ez dira nazionalitate edo herrialde batekoak soilik, beraz, zure zaletasun berberak dituen jendea aurki dezakezu, harekin batera praktikatzeko.\nNola? Badaude horretarako aplikazioak, zure zaletasun berberak dituen jendea aurkitzea helburu dutenak. Erabili itzazu teknologia berriek ematen dizkiguten aukerak eta aurkitu zure zaletasunak praktikatzeko mintza-lagunak.\nIkusten duzunez, irudimen apur batekin, posible da hizkuntza hobetzeko modu desberdinak aurkitzea. Baina, gogoan izan, zaletasunak ez dira xedea, baizik eta ikaskuntza prozesuaren osagarria, hizkuntza barneratu eta praktikan jartzen laguntzeko.


ikerka / ikerketabide\nikerketa [5451 esaldi, 168 liburu eta 2508 artikulutan] 1 iz ikertzea. ik ikerkuntza; ikerpen.\nHorrela, fisika izaki fisiko-naturalen ikerketa da, higitzen diren izakiena, hain zuzen ere. Askoren artean «Filosofiako gida» - 55. orr.\nIkerketa horren arabera, haurren %39k soilik hartzen dute amaren esnea, bizitzako lehen sei hilabeteetan. Berria - Gaiak 2004-07-06\nIkerketa horiek aztergai beregainak zituzten. Lourdes Oñederra «Fonetika fonologia hitzez hitz» - 114. orr.\nAtentatuaren ikerketari dagokionez. Berria - Mundua 2004-03-28\nGobernuak eskuratu ditu berak manatua zuen ikerketa baten emaitzak. Herria 2004-10-28\nIkerketa sustatzeko ikertzaile gaituak izatea ezinbestekoa dela dio Europako Batasunak. Berria - Gaiak 2004-06-09\nAzken denbora hotan akulatu den ikerketa nasai baten ondorioz. Herria 2004-10-21\nIkerketa abiatu zutenetik gaur arte hiru lagun auzipetu dituzte kasuan. energia iturri alternatiboen inguruko ikerketari eskainitako aurrekontuak. Berria - Gaiak 2004-08-13\nIkerketa berak salatzen dauku ere probintziaka nun zonbat jende bizi den. Herria 2002-12-12\nIkerketa, galdeketa edo dena delakoa. Oskar Arana «Lotsaizuna» - John Maxwell Coetzee - 244. orr.\nEuskal Herriko ikerketa, garapena eta berrikuntza zabaltzeko eta bultzatzeko nazioarteko sarea. Berria - Gaiak 2006-01-10\nIkerketa oso aurreratuta zegoen. Luis Elberdin «Sexua noiznahi» - 105. orr.\nEa ikerketak inolako baliorik baduen. Juan Ignacio Pérez / Pello Salaburu «Unibertsitatea eta euskal gizartea gaur» - 38. orr.\nHori frogatuta dago; hainbat ikerketak berresten dute. Berria - Euskal Herria 2004-09-12\nAzken ikerketek erakusten dutenez. Gotzon Garate «India harrigarria» - 113. orr.\nEta ikerketa haren ondorioz, lanpostua utzi behar izan nuen. Oskar Arana «Lotsaizuna» - John Maxwell Coetzee - 218. orr.\nIkerketa aurrera zihoan neurrian, beste hainbat gertakari arraro izan ziren. J.M. Olaizola "Txiliku" «Bizitza eredugarriak» - 36. orr.\nJMAren aurka zenbait eskolatara ez agertzeagatik eta harrera-orduetan bulegoan ez egoteagatik martxan zuen ikerketa bertan behera utziko du unibertsitateak. Iban Zaldua «Gezurrak, gezurrak, gezurrak» - 35. orr.\n180 adituko taldea prest da ja ikerketari ekiteko. Berria - Gaiak 2006-01-08\nIkerketa ordaintzen duenak ondorioak nahi baititu berehala. Juan Ignacio Pérez / Pello Salaburu «Unibertsitatea eta euskal gizartea gaur» - 144. orr.\nIkerketa horien emaitza izan zen liburu mardul eta mamitsu bat, Visionaries. Xabier Mendiguren Elizegi «Arbelaren gainean» - 47. orr.\nKrimen horien ikerketa eta epaiketan. Andres Urrutia «Frantziako kode zibilaren lehen proiektua» - Jean di Portalis - 78. orr.\nEuskal Herriari buruzko ikerketak liburu batean bildu ditu Aztik. Berria - Euskal Herria 2004-05-04\nGuztira, 2.600 boluntariok parte hartu zuten ikerketan. Berria - Gaiak 2004-10-02\nEpe luzera lehiakor izateko berrikuntza eta ikerketan inbertitu beharra. Koro Navarro «Ekonomiaren globalizazioa» - Jacques Adda - 67. orr.\nParisen zegoen, nazioarteko espioitza kasu baten ikerketan. Alberto Ladron Arana «Eguzki beltzaren sekretua» - 116. orr.\nNi bihurrika nenbilen plazerrez, baina Kikok ez zidan mugitzen uzten, nire aluaren ikerketan ari baitzen. Juan Martin Elexpuru «Esku bakarrarekin irakurtzeko kontuak» - Pilar Cristobal - 120. orr.\n36ko Gerraren garaiko hilobi komunen inguruko ikerketan ari da lanean sail hau. 50 guardia zibil ari dira ikerketan lanean. Berria - Kultura 2004-05-27\nEAEko etorkinei egindako osasun inkesta izeneko ikerketatik atera dituzte datuok, Berria - Euskal Herria 2006-05-04\nOinarrizko ikerketa egitea denbora galtzearen pareko zerbait dela. Juan Ignacio Pérez / Pello Salaburu «Unibertsitatea eta euskal gizartea gaur» - 144. orr.\nLehen mailako ekuazio aljebraikoei buruzko ikerketak. Jon Muñoz «Loroaren teorema» - Denis Guedj - 326. orr.\nAlzheimerrari buruzko bi ikerketa. Berria - Gaiak 2006-02-17\nAskotan salatu izan da pertzepzioari buruzko ikerketak etnozentrikoak direla. Josu Zabaleta «Irudia» - Jacques Aumont - 72. orr.\nSekta okultisten gaineko ikerketa, Urtxipiaren hilketaren eragile. Aingeru Epaltza «Rock'n'roll» - 285. orr.\nGaia -aski interesgarria eta emankorra ikerketa sistematiko baterako- ez da sinplea. Joxe Azurmendi «Espainiaren arimaz» - 144. orr.\n"Gizakia zer da" auziari buruzko ikerketa filosofikoak. Askoren artean «Filosofiako gida» - 279. orr.\nZientziaren ikerketa sozialen ildotik. Askoren artean «Filosofiako gida» - 250. orr.\nIkerketa historikoan aspalditik egiten zen galdera horrek ez du erantzun errazik. Koro Navarro «Ekonomiaren globalizazioa» - Jacques Adda - 21. orr.\nIkerketa historiko-kritikoak ahalegin handia egin du testuen arteko harremanak aztertzen. Askoren artean «Asisko Frantzizko, Asisko Klara» - 48. orr.\nIkerketa genetikoen eragina. Berria - Gaiak 2004-09-16\nErregulazio publikoak ikerketa zientifiko-teknologikoaren mugak ezartzen ditu. Askoren artean «Filosofiako gida» - 252. orr.\nBarrutiko inspektoreak ikerketa berezi bat agindu zuen krimenaren arrazoiak argitzeko. Aritz Gorrotxategi «Egurra Pinotxori» - 144. orr.\nEzin garbiagoa da, ikuspuntu guztietatik begiratuta ere, nire laginean agertu dudan hirugarren ikerketa-adar hau. Naturaren legeak Jainkoaren legea ordeztu duelarik ikerketa-arlo gehientsuenetan. Anjel Lertxundi «Konpainia noblean» - 115. orr.\nIkerketa beka bat du. Askoren artean «Filosofiako gida» - 14. orr.\nBaina delitu txikietan, akusatuaren errugabetasun-probabilitatea gutxitu egiten denez, luzatu egin behar da ikerketa-denbora. Juan Martin Elexpuru «Delituez eta zigorrez» - Cesare Beccaria - 88. orr.\nFonologia ikerketa eremu bizia izan da azken urteotan. Lourdes Oñederra «Fonetika fonologia hitzez hitz» - 48. orr.\nZenbait ikerketa-eskolak erronkari heldu eta bigarren hautagaiarekin geratu ziren, gizartearekin alegia. Askoren artean «Filosofiako gida» - 247. orr.\nHorren ikerketa-esparrua zientziaren eta teknologiaren praktikatik eratortzen diren ziurgabetasunak eta arriskuak aztertzea da. Askoren artean «Filosofiako gida» - 13. orr.\nIkerketa fasean dauden bi botikek. Berria - Gaiak 2006-02-17\nArlo bakoitzeko ikerketa joerak. Juan Ignacio Pérez / Pello Salaburu «Unibertsitatea eta euskal gizartea gaur» - 122. orr.\nHamazazpi museo eta galeria, Washington D. C.-ko Zoo Nazionala, hamaika ikerketa-laborategi. Fernando Morillo «Gloria Mundi» - 27. orr.\nLehen ikerketa-metodoa dauden zibilizazioak, jada identifikatuak, hartzea da. Iñaki Mendiguren «Historiaren azterketa II» - A.J. Toynbee - 417. orr.\nIkerketa orduan egiten zaizkion itaunei erantzutera ukatzen denak legeak ezartzen duen zigorra merezi du. Juan Martin Elexpuru «Delituez eta zigorrez» - Cesare Beccaria - 105. orr.\nIkerketa-plan eta –egutegiak. Juan Garzia «Sagua, eulia, eta gizakia» - François Jacob - 26. orr.\nBertsolaritzaren ikerketa-politika. J. Garzia / A. Egaña / J. Sarasua «Bat-bateko bertsolaritza» - 72. orr.\nBeste batzuek, berriz, adaptazionismo delako hori ikerketa-programa bat dela uste dute. Askoren artean «Filosofiako gida» - 288. orr.\nEusko Jaurlaritzaren Hezkuntza, Unibertsitate eta Ikerketa Saila. Berria - Harian 2005-12-30\nBizitza atzemateko jakingura hori, hain gizakiarena den ikerketa-sen hori, gainerako ia ikasle guztiek bezalaxe sentitzen zuen berak ere. Josu Zabaleta «Jakintzaren arbola» - Pio Baroja - 47. orr.\nIkerketa teknikak, ikastaroak, lanabesak, jardunak. Fernando Morillo «Gloria Mundi» - 58. orr.\nBeste filosofo batzuek ikerketa-programa edota ikerketa-tradizio bezalako kontzeptuak erabili dituzte teoria zientifikoa ezaugarritzeko. Askoren artean «Filosofiako gida» - 164. orr.\nArmadak berak kapitaina "istripuan hil zela" idatziz zarratu zuen ikerketa txostena. Iñigo Aranbarri «Hizlandia» - 106. orr.\nEnsayo acerca de las leyes fonéticas de la lengua vasca hizkuntz ikerketa. Askoren artean «Filosofiako gida» - 319. orr.\nBarne-ikerketa bat abiatu zen, aztertzeko. Fernando Morillo «Gloria Mundi» - 165. orr.\nGogoratzen Pandora inguruko barne-ikerketa? Fernando Morillo «Gloria Mundi» - 176. orr.\nOraindik ere osasun-ikerketa askorik ez baita. Gotzon Garate «India harrigarria» - 224. orr.\nOsasun-ikerketak egin dituzte Bonbaiko emagalduen artean. Gotzon Garate «India harrigarria» - 224. orr.\nBere garapenerako eremu ikerketa egin duelarik enpresa batek, Mugerreko garraio lekuan metro karratua berrogei eurotan proposatua izan zaio ; aldiz hego Landesetako Seignanx aldetik hamabost euroko proposamena egin diote. Herria 2004-07-15\nXIX. mendearen erdialdera etorri zen Bonaparte printzea Euskal Herrira, eta ordukoak dira haren dialektologia ikerketak. Koldo Zuazo «Euskara batua» - 64. orr.\nLanda-ikerketak egin zituen garaian. Andoni Egaña «Hogeita bina» - 103. orr.\nBritish Arways, Air France-KLM eta Lufthansa dira, besteak beste, ikerketapean dauden airelineak. Berria - Ekonomia 2006-02-15\nIrregulartasun susmoak zirela eta, Faziok kargua utzi behar izan zuen eta ikerketapean dago, Giovanni Consorte Unipoleko presidente ohia bezalaxe. Berria - Ekonomia 2006-01-11\nJuje batek ikerketapean ezarriz geroz. Herria 2001-01-11\n6 ikerketa batzorde\nBeste agiri batean ikerketa-batzordeen eraketa eta eskumenak azaltzen dizkiote. Oskar Arana «Lotsaizuna» - John Maxwell Coetzee - 52. orr.\nIkerketa Batzordean ezin bada honelakorik salatu, zertarako nahi dugu Liderra bertan egotea? Jon Alonso «Erretzaileen eremua» - 25. orr.\nDeputatuen artean muntatua izana zen ikerketa batzorde bereziak bere lana bururatu du. Herria 2004-03-04\n· Euskaltzaindiako Literatura Ikerketa batzordekidea da 1990 urteaz geroztik. Ana Urkiza «Zortzi unibertso, zortzi idazle» - 121. orr.\n7 ikerketa(-)bide [15 esaldi, 5 liburu eta 9 artikulutan; orobat ikerketabide 2 agerraldi, liburu 1ean] ik ikerbide.\nHorra bada, antropologiaren arreta merezi duen ikerketa-bide bat:[...]. Anjel Lertxundi «Konpainia noblean» - 114. orr.\nXIII. mendean, berriz, Aristotelesen miresmena indarraldi osoan zegoen bitartean, ikerketa bide hori nahikoa etenda egon zela aitortu behar da. Askoren artean «Filosofiako gida» - 68. orr.\nBi biltzar horietan Euskal Herriko kulturaz, hizkuntzaz, ekonomiaz, industriaz eta zientziaz eta ikerketa bide berriak sustatzeaz egin zituzten hitzaldiak. Berria - Kultura 2004-11-24\nGarmendiaren bizia eta lanak ditu goraipatu, bereziki Sevillan eramanikako urte garrantzitsuak, han baitzituen ikerketa bide berri batzu urratu. Herria 2005-05-05\nIdeia horrek ezagutzaren eta burmuinaren inguruan ikerketabide oparoa ireki du, zientzien arteko elkarlanean gauzatzen dena. Askoren artean «Filosofiako gida» - 192. orr.\nAitor ezazu zu ez zarela egia, ez baitabil egia bere buruaren bila, eta zu ikerketa bidez iritsi zinen egiara. Imanol Unzurrunzaga «Hainbat idazlan» - San Agustin - 205. orr.\n8 ikerketa erakunde\nEuskal Herritik kanpoko ikerketa erakundeetan. Juan Ignacio Pérez / Pello Salaburu «Unibertsitatea eta euskal gizartea gaur» - 4. orr.\nUnibertsitateak eta ikerketa-erakundeak aspaldidanik ari dira, gehienetan zein bere aldetik eta nor bere esparruan, sozioekonomia aztertzen. Berria - Harian 2005-01-22\nIfo ekonomia ikerketa erakundeak hobetu egin du aurten Alemaniako ekonomiak izango duen hazkuntzaren aurreikuspena. Berria - Ekonomia 2004-06-23\nAzti Arrantzarako Euskal Ikerketa Erakundeko. Berria - Harian 2006-04-30\nEspainiako Ozeanografia Institutuko, Frantziako Itsasoaren Ikerketarako Institutuko eta Marokoko Itsas Baliabideetarako Institutukoak. Berria - Harian 2006-04-30\n9 ikerketa egin\nUnibertsitateak, gainera, ikerketa egiteko ere balio du, askotan enpresek ezinbestekoak dituzten ikerketak. Juan Ignacio Pérez / Pello Salaburu «Unibertsitatea eta euskal gizartea gaur» - 49. orr.\nBadirudi bi eratako irakasleak beharko genituzkeela izan unibertsitatean: ikerketa egiten duena, eta ikerketarik egiten ez duena edo helburu hori ez duena behintzat. Juan Ignacio Pérez / Pello Salaburu «Unibertsitatea eta euskal gizartea gaur» - 120. orr.\nIkerketa egitera bidali ninduenean bezain indartsu nago oraindik ere. Elizen arteko biblia Jos 14,11\nIkerketa egin egiten da, itxuraz behintzat. Edorta Jimenez «Hemingway eta euskaldunak zerbitzu sekretuetan» - 313. orr.\nIkerketa egiteko bi lagun izendatu zituzten. Felipe Juaristi «Airezko emakumeak» - 79. orr.\nOnartu behar izan duelakotz auziaren ikerketa egitea baina ez haren epaitzea. Piarres Xarriton «Enkiridion» - Martin Azpilkueta - 158. orr.\nIkerketa egiteko 205 haur aztertu zituzten. Berria - Gaiak 2004-10-30\nBaiona/Angelu/Miarritze hiri elkargoaren jokabidea salatzen du, elkargo horrek ez duela ikerketarik egiten ere funski ezagutzeko zertan den aloimenduaren problema hiru hiri horietan. Herria 2003-03-20\n· Ikerketak egin zituzten hainbat herrialdetan nire gurasoen bila, bizirik egon zitezkeelakoan. Eskarne Mujika «Atzo» - Agota Kristof - 37. orr.\n-Tira, zenbait ikerketa eginda, hortik zehar galdetuz eta, badakik, hainbat gauza entzun ditiat hire neska horri buruz. Sonia Gonzalez «Ugerra eta kedarra» - 51. orr.\nMundu osoko fisikariak etortzen ziren ikerketak egitera. Fernando Morillo «Gloria Mundi» - 66. orr.\nMundu Gerrak fisika nuklearreko ikerketak egiten harrapatu zuen Werner. Fernando Morillo «Gloria Mundi» - 199. orr.\n1996tik hona eginiko ikerketak aztertu ditugu. Berria - Euskal Herria 2004-04-20\nIkerketa bat egiteko «diru laguntza handiak» behar dira. Berria - Gaiak 2004-02-22\nOinarrizko ikerketa egiteko. Juan Ignacio Pérez / Pello Salaburu «Unibertsitatea eta euskal gizartea gaur» - 49. orr.\nHildakoaz nekizkien guztiak esan nizkien epaileei eta poliziako ofizialei, eta ikerketa sakon bat egin zen uharte osoan.. Josu Zabaleta «Fantasiazko ipuinak» - Guy de Maupassant - 190. orr.\nNori zegokiok istripu honen ikerketa egitea? Harkaitz Cano «Pasaia blues» - 93. orr.\nDuela urtebete emakumeen sexualitateari buruz ikerketa bat egin nuen Askabiden. Luis Elberdin «Sexua noiznahi» - 37. orr.\nHura topatzeko egin ziren ikerketak arreta handiz jarraitu zituen, eta beste gizon batekin alde egina zelako zurrumurrua heldu zitzaiolarik, hunkitu egin zen. Patxi Zubizarreta «Mirarien kalezuloa» - Nagib Mahfuz - 310. orr.\n10 ikerketa gai [9 esaldi, 2 liburu eta 7 artikulutan] ik ikergai.\nIkerketa gai interesgarri baten iradokizun gertatuko ahal da. Lourdes Oñederra «Fonetika fonologia hitzez hitz» - 79. orr.\nAntropologo garaikideentzako ikerketa gaia. Pako Aristi «Venezuela, iraultza isilaren hitzak» - 110. orr.\nHori guztia hauteskunde Batzorde Nazionalaren ikerketagaia da. Berria - Mundua 2004-01-25\nEuskara ikerketa gai duen edozein ikerketa taldek Sisteman parte hartu ahal izango duela dio legeak. Herria\n11 ikerketa(-)lan [152 esaldi, 8 liburu eta 123 artikulutan] ik ikerlan.\nJarrera filosofiko hori ikerketa-lan askotara itzuli behar da. Askoren artean «Filosofiako gida» - 97. orr.\nDeialdi publikoen bitartez finantzatzen diren ikerketa lanetan. Juan Ignacio Pérez / Pello Salaburu «Unibertsitatea eta euskal gizartea gaur» - 119. orr.\nEusko Ikaskuntzak, Euskal Herriari buruzko ikerketa lanak egiteko, diru laguntzak eskaintzen ditu. Herria 2002-12-26\n1950ko hamarkadan, Jose Migel Barandiaranekin hasi zen ikerketa lanetan. Herria 2002-11-28\nAzken finean, ikerketa lan saiatuari esker egiten du aurrera zientziak. Berria - Gaiak 2004-06-17\nDuela urte eta erdi istripua argitzeko hasitako ikerketa lan asko bukatu gabe daudela salatu dute. Herria\nLandareekin egindako gurutzamenduak eta kolore berriak asmatzeko ikerketa-lanak... J.M. Olaizola "Txiliku" «Bizitza eredugarriak» - 143. orr.\nOrain arte, ikerlari askok opor garaiak baliatu dituzte ikerketa lanak egiteko. Berria - Kultura 2004-05-27\nWagnerren obraren gainean egin ditu bere ikerketa lan gehienak. Alberto Ladron Arana «Eguzki beltzaren sekretua» - 108. orr.\nIdazle batek gai jakin baten inguruan ikerketa eta azterketa lan handia egiten duenean, zergatik jo nobelara eta ez saiakerara? Ana Urkiza «Zortzi unibertso, zortzi idazle» - 196. orr.\nIa zortzi urteko ikerketa eta bilaketa lana izan zen, eta pozik utzi ninduen. Pello Lizarralde «Denak hasperenka» - Gianni Celati - 5. orr.\n1962. urtean, ordenagailuen gaineko ikerketa programa bat abiatu zuen ARPAk. Berria - Gaiak 2004-09-03\nIkerketa programa sustatzeko asmoa agertu duzu kanpainan zehar... Berria - Euskal Herria 2004-03-17\nAmeriketako Estatu Batuetako Autismoaren Ikerketarako Aliantza Nazionaleko (NAAR) Ikerketa Programarako arduraduna da Andy Shih. Berria - Gaiak 2004-07-25\nEtorkizuna gogoan duen ikerketa programa indartsu baten alde egin dezazun eskatzen dizugu. Pello Salaburu «XX. mendearen argi-itzalak» - 18. orr.\nZenbait ikerketa proiektu akademikotan hartu du parte. Askoren artean «Filosofiako gida» - 13. orr.\nLan hau egiteko bi ikerketa-proiekturen laguntza izan dut: 9/UPV 00003. 230-13707/2001 (EHU) eta BFF2002-03294 (MCyT). Askoren artean «Filosofiako gida» - 283. orr.\nGlobalizazioak Gipuzkoan izango dituen eraginak eta aukerak aztertzeko Open Gipuzkoa ikerketa proiektua izenpetu zuten atzo MCCk, Gipuzkoako Merkataritza Ganberak eta Gipuzkoako Foru Aldundiak. Herria\nAmeriketako Estatu Batuetako Ikerketa Proiektu Aurreratuetarako Defentsa departamentuaren Agentziak soldaduentzako hezurdura mekanikoa aurkeztu du. Berria - Gaiak 2004-03-06\nNafarroako Gobernuko Osasun Departamentuak ikerketa proiektu onena saritzen du beka horrekin, urtero. Berria - Gaiak 2004-08-29\n14 ikerketa(-)talde [78 esaldi, 61 artikulutan] ik ikertalde.\nLondresko College Unibertsitateko ikerketa talde batek ikerketa bat egin du bularreko angina duten emakumeei zer-nolako arreta eskaintzen zaien ikusteko. Berria - Gaiak 2006-03-22\nNorwicheko (Erresuma Batua) New Eeagle Unibertsitateko ikerketa talde batek egin du publiko ikerlana. Herria\n1.200 inkesta egin ditu ikerketa taldeak Euskal Herriko hiru herrialde horietan. Berria - Euskal Herria 2004-12-30\nHwangek atzo adierazi zuenez, ikerketa taldeko kide batzuek engainatu zuten. Berria - Gaiak 2006-01-13\nEHUko Historiaurreko irakasle Andoni Saenz de Buruagak zuzenduriko ikerketa taldea 2004an hasi zen Saharako ondarea aztertzen. Berria - Kultura 2006-05-03\n«CIAk, behin eta berriro, ustezko terrorista andanaren bahiketak eta legez kanpoko atxiloketak egin ditu EBko hainbat estaturen esparruetan», azaldu du ikerketa taldearen txosten egile nagusiak, Claudio Faviak. Berria - Mundua 2006-04-27\nIkerketa taldeko buru Jan Egelandek. Berria - Mundua 2004-04-21\nIkerketa taldeak dokumentuak aztertzen ari dira. Berria - Mundua 2004-09-16\nDavid Kay AEBetako Estatu Batuetako Irakeko Ikerketa Taldeko buru ohiarekin elkartuko dela esan zien kazetariei. Herria\nNazioarteko Ikerketa Taldeak zuzendu zuen itaunketa. Berria - Mundua 2004-02-06\nAzken urteotan eztabaida horiek muga akademikoak hautsi eta arazoen kokagunera zabaldu dira, hots, ospitaleetara, ikerketa-zentroetara, etab. Askoren artean «Filosofiako gida» - 208. orr.\n14 ikerketa zentro daude Iparraldean. Juan Ignacio Pérez / Pello Salaburu «Unibertsitatea eta euskal gizartea gaur» - 133. orr.\nIrudikatzen al nauk ni ikerketa-zentro batean lanean egun osoan, "lankidez" inguraturik? Jon Muñoz «Loroaren teorema» - Denis Guedj - 95. orr.\n16 ikerketan jardun\nHerri horretako udal artxiboan ikerketan jardun ondoren, trena hartzera abiatu da irakaslea. Iban Zaldua «Traizioak» - 112. orr.\nGai hauen ikerketan dihardutenen adimenaren solitasuna. Imanol Unzurrunzaga «Hainbat idazlan» - San Agustin - 93. orr.\nProdukzio sistemak ez du oinarrizko ikerketan jardungo, epe laburrerako irabaziak eta emaitzei begira dagoelako. Berria - Euskal Herria 2004-03-21\nSalbamendu taldeak erretako eraikinaren hondakinen artean gorpuen bila zebiltzalarik, jendarmeek bestelako ikerketan ziharduten, sutea zerk eragin zuen argitzeko. Berria - Mundua 2004-08-06\nHarik eta Hermann von Helmholtzek, ikusmenari buruzko ikerketan ziharduela, piztu eta zehaztasun berri bat eman zion arte. Xabier Olarra «Antropologo bat Marten» - Oliver Sacks - 39. orr.\n17 zientzia ikerketa\nZientzia-ikerketa beraren jarraipena. Askoren artean «Filosofiako gida» - 249. orr.\nBada esparru bat zientzia-ikerketa orotatik kanpo geratzen dena. Juan Garzia «Sagua, eulia, eta gizakia» - François Jacob - 191. orr.\nMundu osoko puntako ikerlari ugari elkartzen zituzten hormok, era guztietako zientzia-ikerketak burutzeko. Fernando Morillo «Gloria Mundi» - 35. orr.\nAraban, Bizkaian eta Gipuzkoan iaz 700 milioi euro inbertitu ziren zientzia ikerketa eta teknologia garapeneko jardueretan (I+G). 6600\nFarimonteko Zientzia Ikerketarako Institutuko ikertzailea da Edwards (Mendebaldeko Virginia, AEB). Berria - Gaiak 2004-08-19\nCSIC Zientzia Ikerketarako Espainiako Goi Kontseiluaren menpeko Bioteknologia Zentroko kidea da Santos Mañes. Herria\nargitzeko ikerketa (32); aztertzeko ikerketa (13); barne ikerketa (13); egin ikerketa (14); egindako ikerketa (65); eginiko ikerketa (28); hasitako ikerketa (14); ikerketa abian (15); ikerketa abiatu (42); ikerketa batzorde (31); ikerketa batzordea (38); ikerketa batzordeak (31); ikerketa batzordean (17); ikerketa batzordearen (20); ikerketa batzordeko (11); ikerketa berri (10); ikerketa bide (10); ikerketa egin (67); ikerketa egingo (14); ikerketa egitea (18); ikerketa egiteko (52); ikerketa egiten (33); ikerketa eskatu (14); ikerketa hasi (41); ikerketa historiko (12); ikerketa independente (12); ikerketa independentea (23); ikerketa lan (46); ikerketa lana (34); ikerketa lanak (29); ikerketa lanetan (10); ikerketa mota (14); ikerketa proiektu (9); ikerketa publikoa (9); ikerketa sailak (19); ikerketa sailburu (16); ikerketa sakon (9); ikerketa sakona (15); ikerketa talde (21); ikerketa taldeak (16); ikerketa taldearen (9); ikerketa taldeko (18); ikerketa zentro (16); ikerketa zentroa (11); ikerketa zentroak (18); ikerketa zentroko (21); ikerketa zientifiko (11); ikerketa zuzendu (9); inguruko ikerketa (80); jakiteko ikerketa (13); legezko ikerketa (10); lehen ikerketa (13); nazioarteko ikerketa (14); oinarrizko ikerketa (11); polizia ikerketa (10)\nbeste ikerketa bat (12); egin du ikerketa (11); egindako ikerketa batek (10); egindako ikerketa baten (34); eginiko ikerketa batek (9); eginiko ikerketa baten (9); ikerketa abiatu du (15); ikerketa abiatu zuen (11); ikerketa bat abiatu (13); ikerketa bat agindu (13); ikerketa bat egin (26); ikerketa bat egiteko (10); ikerketa baten arabera (86); ikerketa batzorde bat (17); ikerketa egiten ari (16); ikerketa eta garapenean (15); ikerketa gehiago egin (10); ikerketa horren berri (11); irakaskuntza eta ikerketa (14)


Evangelio del 18 / Abr / 2021\nPublicado el 12/ Abr/ 2021\nEra asko daude egiazko fedeari oztopoak ezartzeko. Hor dago «fanatikoaren» jarrera: sineskizun-multzo bati atxikitzen zaio, sekula ere utzi gabe Jainkoari galdera bat egin diezaion eta entzun gabe beraren jarrera koloka jar lezakeen inori ere. Fede hori fede itxia da, Misterioa onartzea eta hari entzutea falta zaio, harrokeria sobera duelarik. Fede horrek ezin liberatu du inor zurruntasun mentaletik, ezin lagundu dio inori hazten, ez baita elikatzen egiazko Jainkoaz.\nHor dago eszeptikoaren jarrera ere: ez dabil bila, ez du galdetzen, ez baitu jadanik ezer espero Jainkoagandik, ez bizitzatik, ez norberagandik ere. Horrena fede triste eta itzalia da. Konfiantzaren dinamismoa falta zaio. Ez du pena merezi ezerk ere. Existitzen jarraitzera mugatzen da den-dena, besterik gabe.\nHor dago, gainera, «axolagabearen» jarrera: ez da axolatzen jadanik ez biziaren zentzuaz, ez heriotzaren misterioaz. Bizitza hori pragmatismo hutsa da. Axola zaion gauza bakarra segurtasuna, dirua edo ongizatea ematen ahal dion hura da. Jainkoa bost axola zaio, gero eta gutxiago. Izatez, zertarako da on harengan sinestea?\nHor dago «fedearen jabe» sentitzen dena ere: bataiokoan jasotako «kapital» bat bailitzan hartu du fedea, hor nonbait dagoena, ezin jakin non, «jabeak» zertan arduraturik ez duela beste ezertaz. Fede hau ez da bizi-iturri, baizik eta besterengandik jasotako «herentzia» edo «ohitura» huts. Alde batera uzten ahal zenuke beraren faltarik nabaritu gabe.\nHor dago gainera «haur-fedea», Jainkoagan sinesten ez dutenena, baizik eta hartaz hitz egiten dutenengan. Ez dute izan sekula Jainkoarekin egiaz hitz egin izanaren esperientziarik, haren aurpegi bila ibili edo nor bere burua haren misterioan utzi izanarenik. Aski dute hierarkian sinestea edota «gauza horietan aditu direnengan» konfiantza izatea. Halakoen fedea ez da esperientzia pertsonala. «Entzutez» mintzo ohi dira Jainkoaz.\nJarrera hauetan guztietan kristau-fedearen funtsezkoena falta da: Kristorekin topo egite pertsonala. Bizitzan bide egitearen esperientzia, bizi den norbait bidelagun dela, aintzat har dezakegun eta konfiantzazkoa dugun norbait. Hark bakarrik biziarazten gaitu; hark bakarrik ematen ahal digu maitatzeko eta esperantza izateko gaitasuna, gure erroreak, porrotak, bekatuak eta guzti.\nEbanjelioko kontaeraren arabera, Emausko ikasleek «bidean gertatu zitzaiena» kontatzen zuten. Triste eta etsirik zihoazen bidean, baina zerbait berri iratzarri zitzaien barnean hurbileko eta biziaz betea zen Kristorekin topo egitean. Egiazko fedea «bidelagun» bezala ezagutu den Jesusekin topo egite pertsonaletik jaio ohi da.\nJaunaren Igokundea – B (Markos 6,15-20)\n10/ May/ 2021\nPazkoaldiko 6. igandea – A (Joan 15,9-17)\n03/ May/ 2021\nPazkoaldiko 5. igandea – B (Joan 15,1-8)\n26/ Abr/ 2021\nPazkoaldiko 4. igandea – B (Joan 10,11-18)


Marcha Nórdica - Arabako Campuseko\nKirol Zerbitzua - UPV/EHU\nSustapena HEALTHY CAMPUS\nAdministrazioa Erakutsi/izkutatu azpiorriak\nUnibertsitate txapelketa Erakutsi/izkutatu azpiorriak\nAraba Campuseko Txapelketa\nUPV/EHUko Campus artekoak\nSustapena HEALTHY CAMPUS Erakutsi/izkutatu azpiorriak\nKirol zentroak eta hitzartutako gimnasioak\nHitzaldiak eta Zinea\nErrendimendu handiko kirolarientzako tutoretza plana\nInstalazioak Erakutsi/izkutatu azpiorriak\nUnibertsitate ikastegiei laguntzea Erakutsi/izkutatu azpiorriak\nColaboración- voluntariado con EHUkirola\nZuzendaritza Erakutsi/izkutatu azpiorriak\nMARTXA NORDIKOA Ikastaroa\nPertsonal teknikari tituludunak eta kualifikatuak ematen du\nUPV/EHUko Unibertsitate Komunitateari bideratuta (Ikaslegoa, IIP, AZP)\n UPV/EHU kanpoko pertsonentzat zabalik ere bai\nIKASLEGOARENTZAKO HAUTAZKO KREDITUAK\nMARTXA NORDIKOAREN INFORMAZIOA\nASTEARTEA: IKASTARO AURRERATUA\n2021ko Urriaren 5tik Abenduaren 21a arte (10 saio)\nASTEAZKENA: HASTAPENEKO IKASTAROA\n2021ko Urriaren 6tik Abenduaren 22a arte (11 saio)\nOSTEGUNA: HASTAPENEKO IKASTAROA\n2021ko Urriaren 7tik Abenduaren 16a arte (11 saio)\nORDUTEGIA: 17:00- 18:30\nJarduerarik gabeko aldiak:\nUrriaren 12 asteartea\nAbenduaren 7 asteartea eta 8 asteazkena\nIzenemateak Irailaren 6tik 19ra: BAKARRIK UPV/EHUko ikasle, IIP, AZP\nIzenaemateak Irailaren 20tik aurrera: UPV/EHUtik kanpoko pertsonak, ikasleak, IIP, AZP\nOnline izena emateko jarraitu beharreko urratsak (Araba):\nFire Fox edo Google Chrome nabigatzaileak erabiltzeko gomendioa)\nHEMEN SARBIDEA EHUkirola UPV/EHUko Kirolak-en aplikazioan\nMenua: BIZITZA AKTIBOA= BIZITZA OSASUNGARRIA/ Kirol jarduerak\nErabiltzaileak LDAPen erabiltzaile-izena eta pasahitza ezagutzen ez baditu, GAUR-en sartuta aurki ditzake (http://gestion.ehu.es/gaur). GAUR-en sartzeko zure erabiltzailea eta pasahitza ere ezagutzen ez badituzu, dagokion unibertsitateko idazkaritzan eman ahal izango dizute.\nUPV/EHU kanpoko pertsonak aplikazioan erregistratu behar dira.\nTaldeko plaza mugatuak: Min. 6 pertsona/ Max. 10 pertsona\n30€ UPV/EHUko Ikasleak, IIP eta AZP\n50€ UPV/EHU kanpoko pertsonak\nUPV/EHUk jardueraren bat eteteko eskubidea gordetzen du, gutxieneko izen-emate faltagatik.\nUPV/EHUri egotz dakizkiokeen arrazoiengatik jarduera egiten ez bada bakarrik itzuliko dira ordaindutako zenbatekoak.\nJarduera hasi ondoren, ez da itzuliko aurrez ordaindutako zenbatekoa.\nArropa eta oinetako erosoak\nMartxa Nordikoa egiteko makilak (JARDUERA BITARTEAN ESKURATUKO DIRA)\nUPV/EHUko Arabako Campuseko Unibertsitate Pabiloia\nLos Apraiz, 1 Kalea - Vitoria-Gasteiz\n0,5 kreditu ECTS (%80ko asistentzia)\nGaur egungo osasun-krisiaren testuinguruan, parte-hartzaileak behartuta daude UPV/EHUk onartu duen covid-19ari buruzko protokoloko osasun neurriak ezagutzera eta betetzera, birusaren transmisioa saihestearren, eta onartzen dute jarduera berandutu, eten edo bertan behera utzi ahal izatea, osasun agintariek hala gomendatzen badute.\nHOBETU ZURE OSASUNA ETA BIZI KALITATEA\nOinez ibiltzeko jarduerari makila batzuk gehitzea nahikoa da gure sasoia nabarmen hobetzeko.\nMartxa nordikoa 1930. hamarkadaren hasieran sortu zen Finlandian: herrialde horretako eski taldeak udan ere entrenatzen zuen, eski makilak hartuta ibiliz eta korrika eginez. Ordutik, sasoiz kanpo entrenatzeko metodo garrantzitsua izan da eski nordikoko lehiaketetan aritzen diren eskiatzaileentzat, bai eta beste kirolari batzuentzat ere.\nBihotz-biriken gaitasuna eta oxigenazioa hobetzen ditu.\nEnergia kontsumoa martxa klasikoan baino % 20 handiagoa izatera irits daiteke.\nGiltzadurek jasaten duten presioa murrizten da.\nOsteoporosiari aurrea hartzen laguntzen du.\nOinez ibiltzearen, korrika egitearen eta Martxa Nordikoaren arteko desberdintasun nagusiak\nOinez edo korrika, gorputzaren beheko aldea (gluteoak eta beheko gorputz adarrak) bakarrik indartzen duzu.\nMartxa nordikoan, gorputzaren beheko eta goiko aldea indartuko dituzu: bizepsak, trizepsak, abdominalak, bizkarra, sorbaldak... Gainera, belaunek, orkatilek, aldakek eta gainerako giltzadurek jasaten duten presioa murriztuko duzu.\nMartxa nordikoa egitean, orduko 400 kaloria arte erre ditzakezu.\nIntentsitatearen eta giharretan egindako kargaren araberakoa izango da ariketa aerobikoa.\nKirol martxa teknika egokiarekin eginez gero, kalorien erabilera gorago aipatu ditugun kiroletan baino handiagoa izan daiteke.\n(Beste leiho bat zabalduko du)Martxa Nordikoa (pdf ,1,70 Mb)\n(Beste leiho bat zabalduko du)SINATZEKO DOKUMENTUA Covid 19aren aurreko prebenzio eta jarduketa protokoloa (pdf ,76,23 Kb)\nInprimatu Marcha Nórdica


Baionako meskitako atentatuko biktimei elkartasuna adierazteko martxa eginen dute igandean\nMeskita dagoen auzoko herritar eta elkarte batzuek osatu kolektiboak antolatu du "elkartasunezko eta bakearen aldeko martxa". SOS Arrazakeria elkarteak ere bat egin du mobilizazioarekin. Baionako Gaskoien plazatik abiatuko da igandean 14:30ean.\nBaionako meskita, urriaren 28ko atentatua eta gero\nBaionako meskitan urriaren 28ean gertatu atentatuaz geroztik asteak pasa arren, biktimei elkartasuna adierazteko beharra sentitu dute Hauts-de-Sainte-Croix auzoko herritar eta elkarte batzuek. "Elkartasunezko eta bakearen aldeko martxa" eginen dute igandean 14:30ean, Gaskoien plazatik abiatuz.\nAuzo horretan dago Baionako meskita. Amar Kariouh eta Maati Baggar larriki zauritu zituzten atentatu hartan. Frantziako Justiziak erasoa "atentatu" bezala kontsideratzea exijituko dute mobilizazioaren bidez. Hain zuzen, azterketa psikiatrikoen ondotik, kasua bere gain ez hartzea erabaki zuen Parisko Terrorismoaren Aurkako Fiskaltzak. Alta, erasotzailea eskuin muturrekoa da eta musulmanen aurkako jarrera argia dauka.\nArrazakeriaren kontra mobilizatu beharra\nArrazakeriaren kontrako eta elkarbizitzaren aldeko mezua zabaltzeko antolatu dute martxa. SOS Arrazakeria elkarteak luzatu du ekimenean parte hartzeko deia. Etorkinen eta batez ere arabiar-musulmanen kontrako mezu politiko eta mediatikoak borrokatzeko beharra ikusten dute guztiek.\nKanal hauetan artxibatua: Arrazakeria | Arrazakeria | Islamofobia


Haurren unibertsoan barrena bidaiatzera gonbidatzen du EliralE-k, «Otto» dantzarekin — dantzan.eus\nHemen zaude: Hasiera › Hemeroteka › Haurren unibertsoan barrena bidaiatzera gonbidatzen du EliralE-k, «Otto» dantzarekin\nHaurren unibertsoan barrena bidaiatzera gonbidatzen du EliralE-k, «Otto» dantzarekin\nEliraLe-ren aurrestreinaldia Azkainen\nPantxika Telleria koreografoak txikienen unibertso magikoa baliatu du bere azken sorkuntzan «Otto» artzarekin bidaiarazteko: «Bizitza ez da hain larria, irudimena erabilita asko gozatu daiteke, eta haurrek horretatik asko dakite». Sugerik eta gamelurik ez da EliralEren azken dantzan, eta Azkaineko gelara ere ez zuten horrelako animaliarik ekarri dantzari-antzezleek. Bi dantzari, musikari bat eta hamabost haur besterik ez ziren. Protagonistak horiek ziren, nahiz eta atzealdean irakaslea, koreografoa eta attrezzo sortzailea ere baziren besteren artean.\n«Ottoren» munduak alegia eta irudimenera erakarriak zituen ikastolako haurrak. Eta hori da Pantxika Telleriak obra honetatik nabarmendu nahi izan duen gauzetako bat «eguneroko gauzak baliatu nahi ditugu beste dimentsio bat har dezaten».\nGamelua, edo dromedarioa, konkor bakarra baitzuen, dantzariak buru gainean zuen txapela kamiseta barnean sartzean ematen zuen itxura zen. Eta gosariko platerak autoko bolante bilakatu ziren «Ottorekin» egin joan-etorriak irudikatzeko.\nJose Cazaubon dantzaria eta Joxelu Berasategi antzezlea ari ziren bidaian txikienen begiradapean. Dantza eta antzerkiaren baitara ere erakarri zuten Joseba Irazoki musikaria. Mandolina eta gitarra «lap-style»ean jota bidaian lagundu zituen. Euskal Herritik abiatuta munduan zehar ibili ziren, desertua eta Pazifikoko uharteak bisitatu zituzten, besteak beste. Musikak lagundutakoa musikariak ere bildu zuela azaldu zuen Irazokik: «Uste dut adierazkortasuna lantzeko balioko didala esperientzia honek».\nMusikak bidaiarazi eta musikaria bidaialagun zuten dantzariek ikusgarriaren antzezpenean beraiekin batera hartuz. Dantza garaikidearen joanaldian dena sar daitekeela deliberatu baitu Telleriak; «haurrak abstraktura eraman nahi ditugu, egunerokoak beste dimentsio bat hartzen du alde surrealistara ailegatuz».\nBi dantzari-antzezleak garbitu eta gosaria hartu ondoren handik eta hemendik ibiltzen ziren gelan eta kontinenteetan zehar. Mugimenduan alegia atzemanez: «Mugimendua maite dut, gehien interesatzen zaidana poesia da, eta bide asko daude horretara heltzeko. Poetikoa da eta haurrek bideratzen dute, ez dute justifikaziorik behar mundu batetik bestera pasatzeko», azaldu zuen Joxelu Berasategi antzezleak.\nLokartu eta esnatu egiten ziren bi bidaideak, eta altxatzeko indarra eserita zeuden hamabost protagonista txikiek helarazten ziotela nabarmendu zuen Berasategik: «Atsegina da haurrekin aritzea, mundu batean sartzen gaitu eta bizi poza abian jartzen du».\nBehin bidaian sartuta ezin da Ottorenetik atera, izan ere, prestaketan bakarrik bada ere, dantzatik atera eta bere munduan bestela murgiltzeko aukera eskainiko duen erakusketa interaktiboa ari da prestatzen konpainia, Maialen Maritxalarren laguntzarekin.\nHaurrak bidaian lagunduko dituena ere, osagarri moduan sortu baina bilaka daiteke «Otto»ri osotasuna ematen diona. «Horrela haurrak era goxoan hitz egin ahal izatea lortu nahi dugu», esan zuen Telleriak.\nErakusketak ikusgarriak berak hartuko duen oinarrizko estetikarekin bat egiten du. Lan horietan Annie Onchalo ari da, Ottorekin ibiliko direnei kolorea eta argia emanez. «Estetika oinarrizkoa izanen da eta eguneko gauzak baliatuko ditugu, baina haurrei helduko zaiena joko bilakatuta izanen da. Oso gauza gutxirekin mundu oso argi eta aparteko bat eraiki daiteke».\nGauza gutxi izatea ere derrigorrezkoa izango da ikuskizunarentzat, Otto bezala bidaiaria izango baita, eta bidaide on guztiek dakiten bezala ezin da gauza askorekin ibili. Joanaldia ari da prestatzen orain hartz txikia, eta azarotik aurrera Euskal Herriko herrietan zehar ibiliko da.


Pobreziarekin lotuta daude Arartekoak haurren arloan jasotako kexen %41 | Gizartea | Berria\nHaurrak etxetik kanpo gutxi jolasten direla deitoratu du Lezertuak. JAIZKI FONTANEDA / AGENTZIA Tamaina handiagoan ikusi\nEuskal Autonomia Erkidegoko Arartekoak iaz jasotako kexa guztien %30ek loturaren bat izan zuten haurrekin edo nerabeekin: 730 txostenetan izan ziren adingabeak tartean. Eta horietan, pisu handia du haurren pobreziaren itzalak: kexen %41 bizi baldintza materialen ingurukoak izan ziren, batik bat diru sarrerak bermatzeko errenta eta etxebizitzarako laguntza kentzeko irizpideen ingurukoak. «Erreklamazio gehienetan, auzia da arazo ekonomikoak dituzten etxeetan adingabeak bizi direla», azaldu zuen atzo Manuel Lezertua arartekoak Eusko Legebiltzarrean.\nHaur eta nerabeen bulegoaren iazko jardunaren berri eman zuen Lezertuak. Onartu zuen instituzioen artean «iritzi diferenteak» daudela laguntza sozialak emateko edo kudeatzeko irizpideen inguruan. Hala ere, baikor mintzatu zen Eusko Jaurlaritzak adingabeen alorrean bultzatutako politikei buruz. Familia Babesteko IV. Plana aipatu zuen: «Adingabeen babesa familiaren barruan ezarri arren, diagnostikoa eta jarduera printzipioak egokiak dira. Haur pobreziari aurre egiteko apustu argi bat dago, umeen desberdintasunaren paradigmatik, gainera».\nEdonola ere, familien baliabide ekonomikoekin lotuta, zenbait proposamen egin ditu: guraso bakarreko sendiei estatus berezi bat ematea, gurasoen banaketa liskartsuetarako «guraso koordinatzailearen» figura ezartzea, edo kontziliazioetako izapideak argitzea eta erraztea. Bestalde, adingabeen interesa legedian txertatzeko, arauek haurrengan duten eragina aztertzeko irizpideak aplikatzeko eskatu du; eta horretarako metodologia bat zehaztu bitartean, Eusko Jaurlaritzari galdegin dio «trantsizio formulak» lantzea.\nBeste gai batzuen inguruko kezka ere plazaratu du Lezertuak, hala nola haur eta gazteen buru osasunaren eremuan dauden gabeziak, eskola kirola sexuaren arabera hartzen ari den «norabide desberdina», edota adingabeen aisialdiko joerak. «Oso gutxi jolasten dira naturaltasunez eta etxetik kanpo; garrantzitsuena ez da jostailuz inguratuta egotea, baizik eta jolasteko eremuak izatea», adierazi du.\nEra berean, luze jardun da etorkin adingabeen zentroez. «Ezinbestekotzat» jo du leku gehiago jartzea seniderik gabe heldu direnei harrera egiteko eta haien emantzipazioa lantzeko, baita nerabe horiekin diharduten langileak zaintzea ere. Egoitzetan izandako liskarren inguruan, ohartarazi du egoera batzuk zuzendu eta «denbora gutxian» okertu izan direla.\nErantzuten ez duten administrazioekin kezka du Lezertuak